Ada Yang Panggil Seperti Dajjal, Dress Hitam Aina Abdul Cetus Pelbagai Reaksi Netizen

Konsert A Night With Aina Abdul 2.0 (ANWAA 2.0) yang telah diadakan pada 25 hingga 26 Jun baru-baru ini telah mencuri perhatian ramai lebih-lebih lagi dress nya yang diperbuat daripada rambut rekaan Melinda Looi.

Menerusi foto yang dimuatnaik di Instagram, Aina dilihat memuatnaik foto nya yang menggayakan persalinan hitam yang unik itu.

A post shared by AINA ABDUL (@ainaabdul)

Walaubagaimanapun, dres hitam Aina yang menggunakan rambut sebenar itu mendapat kritikan daripada segelintir netizen, malah ada yang menyamakan penampilan Aina itu menyerupai Dajjal.

“Cuba berpakaian yang cantik. Kita ni Islam. Tu je nak cakap.”

“This hairly dress tak reflect your energy on stage lahh. I love your 2nd and 3rd dress.”

Biarpun dikritik, Aina tetap mendapat pujian dari peminat yang berpendapat dres hitam rekaan Melinda Looi itu sangat menakjubkan dan sentiasa membawakan konsep yang unik serta berbeza.

“Sentiasa membawakan konsep yang berbeza dan unik. Love you for that.”

Sekadar info, Aina menceritakan kepada Murai MY bahawa dres hitam itu sebenarnya agak berat untuk dipakai, tetapi ianya selesa dan kukuh.

Malah, idea untuk menggunakan material rambut itu juga datang daripada hasil perbincangannya bersama  penata gayanya, Abu Shaef Hamza.


Nikki Palikat Anggap Perceraian Bukannya Bermakna Dia Gagal

Siapa sangka, sebuah perkahwinan yang dibina sejak 2009 tidak berpanjangan untuk penyanyi Nikki Palikat, 36, bekas suami, komposer Audi Mok. Nikki mengakui sudah bercerai ketika pandemik. Penyanyi yang popular dengan lagu Caramu ini berkata dia dan bekas suaminya sepakat untuk mengakhirkan perkahwinan dan menganggap jika berkawan lebih bagus.

Walaubagaimanapun, Nikki menganggap perceraian ini mungkin gagal menjadi suami isteri tetapi bukanlah sebuah kegagalan dalam membentuk keluarga.

“Tetapi apabila saya fikir balik dan teringat apa bekas suami cakap, mungkin kita gagal sebagai pasangan suami isteri, tetapi sebagai keluarga, kita sudah berjaya sama sekali. Jadi, fokus pada itu sajalah. Malah, kenapa saya tak cerita benda ini (perceraian) pada awalnya, sebab anak. Selama ini, saya cuba pulihkan keadaan rumah tangga sebab fikirkan anak sahaja.”- katanya kepada BH Online.

Kata Nikki, dia akui dia merasa kesakitan jika memikirkan soal anak jika meneruskan perceraian. Namun akhirnya dia telah memaklumkan kepada anak dan telah diterima dengan baik.

“Saya sangat lega. Anak saya tidak ‘hancur’ dengan perpisahan ini,” katanya.

Sekadar info, hasil perkahwinan Nikki dan Audii, mereka dikurniakan seorang anak lelaki, Liam, 12

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Komen Yang Memalukan Diri”- Idris Khan Balas Isu Dakwaan Langgar Kontrak Saat Akhir

Baru-baru ini, nama pelakon kacak, Idris Khan menjadi perhatian selepas didakwa bersikap tidak profesional dengan menarik diri pada saat akhir bagi sebuah drama terbitan syarikat A.Aida Production (AAP).

Idris Khan menerusi sebuah hantaran di Instagram menyatakan bahawa dakwaan dan tuduhan yang dilemparkan padanya adalah tuduhan yang tidak berasas dan fitnah.

“Beberapa dakwaan dan tuduhan yang dilemparkan terhadap saya dalam sidang media teater baru-baru ini adalah tidak berasas dan bersifat fitnah. Atas nasihat peguam yang mewakili saya. prosiding undang-undang untuk mendedahkan kebenaran akan diteruskan.”-Kata Idris Khan

A post shared by Idris Khan (@theidriskhan)

Tambahnya lagi, Idris turut memberikan teguran terhadap netizen yang hanya mendengar cerita di sebelah pihak dan tidak mengetahui keseluruhan cerita.

“Also satu lagi manusia di luar sana yang dengar cerita  sebelah pihak dan tidak tahu keseluruhan cerita. Tolong jangan komen yang memalukan diri sendiri.”-Tegur Idris

Sementara itu, Idris juga dilihat tidak teragak-agak untuk mengambil tindakan undang-undang terhadap netizen yang telah memberikan komen yang tidak berasas dan bersifat fitnah terhadapnya.

“Tunggu penjelasan dari @ameliath. Atau kalau boleh nak saya boleh saman pakej yang komen tidak berasas dan bersifat fitnah ni. Your choice.”-Tegas Idris

Sekadar info, penerbit terkenal, Datuk A.Aida baru-baru ini telah memberitahu menerusi sidang media yang dimuatnaik di media sosial bahawa dia akan mengambil tindakan undang-undang terhadap dua pelakon iaitu Idris Khan dan Amelia Henderson yang didakwa telah melanggar perjanjian kontrak penggambaran sebuah drama terbitan syarikatnya, A Aida Production, Sekali Lagi Cinta Kembali.

A post shared by Dato A.Aida (@a_aidaproduction)


‘Satu Slot Je Untuk Jadi Imam’ – Aksi Kucing Faizal Tahir Undang Respon Lucu Netizen

Satu perkongsian milik aktivis dan penyanyi terkenal, Faizal Tahir, di Instagram menjadi tumpuan ramai warganet di mana video yang dimuatnaik selebriti berbakat ini mendapat pelbagai respon lucu orang ramai di media sosialnya.

Video yang dikongsikan penyanyi ini di Instagram-nya, memaparkan rakaman seekor kucing berlegar di hadapan sejadah Faizal yang pada ketika itu mengimamkan solat jemaah.

Melihat pula coretan penulisan yang ditulis pelatun lagu Alah Bisa, nyanyian duet Faizal bersama Amira Othman ini juga menjadi perhatian ramai.

“Bila ada satu je slot untuk jadi imam dan kau lambat” coretnya

Murai MY menjengah keruangan komen muatnaik hantaran penyanyi ini, rata-rata ramai yang memberi respon dan komen yang mencuit hati tatkala melihat gelagat kucing dalam video tersebut.

“Sedih benar mukanya.. Tu lah siapa suruh lambat. Kang jadi tukang lipat sejadah ok”

“Dia nak minta izin imam jadi masbuq tu”

“Alolo lain kali jangan lambat lagi tau”

“Kecewa terus bawa diri” komen mereka lagi

A post shared by Faizal Tahir (@faizal_tahir)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luar Biasa! Kutipan Filem Mat Kilau Atasi Filem Jurrasic World & Top Gun Maverick?

Pengarah filem dan pelakon, Syamsul Yusof menitipkan rasa syukur apabila filem arahannya, Mat Kilau telah berjaya atasi kutipan beberapa filem Hollywood selepas 4 hari ditayangkan di pawagam.

Menerusi hantaran di Instagram, Syamsul menyatakan bahawa filem Mat Kilau telah berjaya atasi kutipan filem antarabangsa Jurassic World dan Top Gun: Maverick

“Mat Kilau atasi kutipan Jurassic World & Top Gun Maverick. Luar Biasa. Ini Kebangkitan penonton Malaysia, Singapore & Brunei. Syukur Ya Allah.”-Kata Syamsul Yusof

Di ruangan komen, rata-rata netizen dan rakan artis menitipkan ucapah tahniah di atas kejayaan filemnya yang berjaya mencecah kutipan lebih dari  RM12 juta selepas 4 hari ditayangkan.

“Wah lain macam filem ni. Okay sabar ya. Siap je semua assignment kita terus serbu cinema.”

“Tahniah memang selayak-layaknya meletop betol best.”

“Kalau di India ada Bahubali. Kalau di China ada IP Man. Kita di Malaysia da Mat Kilau!.”

Terdahulu, Murai MY sebelum ini pernah melaporkan mengenai Syamsul yang meminta orang ramai yang mungkin tidak suka dengan filem Mat Kilau itu untuk tidak menyalahkan penulis asal, kerana perubahan dilakukan demi menghasilkan sebuah format filem sejarah bangsa yang baik.


Persembahan Dayang Nurfaizah Di Festival Borneo Jazz Dipuji Peminat Sarawak

Sebut saja nama Dayang Nurfaizah, pasti teriang-iang lagu popularnya Dayang Sayang Kamu dan Separuh Mati Ku Bercinta. Menjengah ke Instagram penyanyi berbakat ini, Dayang dilihat membuat persembahan di Festival Borneo Jazz.

Dalam muatnaik terkini Dayang, penyanyi ini berkongsi video di mana dia dilihat mengadakan persembahan secara terbuka di festival tersebut.

Melihat coretan ringkas Dayang, penyanyi ini mengucapkan terima kasih kepada Festival Borneo Jazz kerana mengundangnya dan juga menitipkan penghargaan kepada Orkestra Simfoni Negeri Sarawak (Sons).

“Terima kasih @borneojazz. Terima kasih Orkestra Simfoni Negeri Sarawak (SONS)” Coretnya

Murai MY juga mendapati ruang kawasan persembahan Dayang, dibanjiri dengan orang ramai yang mendengar lagu nyanyian penyanyi ayu ini secara santai.

Melihat muatnaik terkini Dayang, ramai warganet yang meminati penyanyi lagu Gurindam Jiwa dan Dayang Sayang Kamu ini mengadakan persembahan secara terbuka dan santai di tepi pantai di Miri, Sarawak.

“Best ada jak live performance open air”

“Untunglah dapat tengok @dayangsayangkamu performance live”

“Wah belagu dekat tepi pantai kitak Dayang sokong orang Miri” komen peminat

“Di Miri nya lok.. Best best” komen mereka lagi

A post shared by Dayang Nurfaizah (@dayangsayangkamu)

Sekadar info, Festival Borneo Jazz diadakan di Miri, Sarawak selama tiga hari yang bermula dari 25 Jun sehingga 27 Jun 2022 hari ini.

Seronoknya dapat dengar persembahan Dayang secara live, bertuah orang Miri!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Gugur Air Mata Jantan’- Fizo Omar Akui Menggigil Tangan Sambut Bayi & Ini Pesanannya Kepada Bakal Ayah

Siapa sahaja tidak mengenali pelakon lelaki tanah air yang popular, Fizo Omar yang terkenal dengan dramanya, Cinta Buat Emelda. Baru-baru ini, Fizo Omar kongsikan kisah isterinya melahirkan cahaya mata yang baru.

Menerusi akaun Instagram Fizo Omar, dia berkongsi detik-detik menemani isterinya yang berada di dalam proses melahirkan bayi perempuan mereka. Menurut Fizo, gugur air matanya apabila melihat isterinya yang berada di dalam wad selama 10 jam bertarung nyawa melahirkan zuriat mereka. Fizo juga berpesan kepada para lelaki dan suami supaya sentiasa berada di sisi isteri dan dengan hanya membuang perasaan ego membuatkan kita faham tentang mesej yang hendak disampaikan oleh Allah SWT.

Rata-rata netizen mengucapkan tahniah kepada Fizo Omar dan isterinya di atas rezeki yang baru mereka terima. Mereka juga mendoakan agar keluarga bahagia tersebut sentiasa dilimpahi rezeki dan dicucuri rahmat.

Semoga Fizo Omar dan isteri berada di dalam keadaan yang sihat walafiat dan semoga bayi mereka juga sentiasa sihat dan dilindungi  dan dirahmati oleh Allah SWT.


‘Mummy Sweet Tak Daddy’- Fad Bocey Tayang Kompilasi Wajah Isteri, Bikin Netizen Rasa ‘Bersemut’?

Interaksi manis pelawak, pelakon dan penyampai radio, Fad Bocey bersama isterinya, Syaheera Rahman di media sosial sering mencuri tumpuan ramai warganet.

Menjengah ke Instagram penyampai radio popular ini, Fad memuatnaik video kompilasi gambar wajah isterinya sambil menulis coretan ringkas di media sosial.

“Mummy @syaheeraarahman, sweet tak daddy???? #tengoksampaihabis” coretnya

Melihat video yang dikongsikan Fad, isterinya iaitu Syaheera meninggalkan komen diruang balas sebagai respon terhadap muatnaik tersebut.

“Dia ni, aku tak tahu lah pasepa kurang ajaq sangat hari ni (emoji mata)” komen Syaheera

Murai MY menjengah keruangan komen muatnaik ini, dan mendapati ramai warganet yang memuji interaksi manis Fad bersama isterinya. Rata-rata mereka mendoakan agar kebahagian pasangan suami isteri ini berkekalan dan ada juga yang memuji Fad dan Syaheera.

“Hahaha nasib lawa semua. Kalau tak tidur luar lah Fad”

“Depan dah sweet dah, sekali belakang macam har*m”

“Ya ampun kelakarlah, pagi-pagi dah ketawa.. Ada je Fad ni”

“Bang, stand by toto tidur luar malam ni” komen warganet

“Aww.. Semoga berkekalan hingga jannah, amin”

A post shared by FAD & SYAHEERA (@fadbocey)

Sekadar info, Fad dan Syaheera diijabkabulkan pada 14 Mac 2015 dan dikurniakan dengan empat orang cahaya mata iaitu pasangan kembar Favian Adrazin Hayyan dan Favian Adrazin Zayyan, seorang anak perempuan, Nur Aminah Mishal dan anak lelaki bongsu Ibrahim Jibriel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Glimpse Of Us Versi Daiyan Trisha Buat Ramai Sebak!

Sejak dua minggu lalu lagu Glimpse Of Us nyanyian Joji telah meracuni ramai pendengar di seluruh negara, lagu yang penuh dengan makna dan penceritaan yang menyentuh hati ini membuatkan ramai orang menghasilkan cover versi masing-masing.

Menyentuh soal cover lagu, penyanyi dan pelakon berbakat, Daiyan Trisha juga dilihat menghasilkan cover lagu popular tersebut dengan versi unik yang tersendiri.

Murai MY melihat rakaman video cover Glimpse Of Us nyanyian Daiyan sangat menyentuh jiwa dan perasaan, menjengah pula ke Instagram wanita bersuara merdu ini. Daiyan mendedahkan idea rakaman video yang penuh emosi tersebut tercetus dari idea rakannya.

“Jadi disebalik cover ni adalah idea dari @whoiskuizz !

Dia macam, kenapa tidak rekod kau layan perasaan dalam kereta daripada buat lip syncing seperti selalu. Kasual, tulen dan ringkas. Dan saya macam (emoji bintang)” Dedahnya

Daiyan juga berkongsi bahawa video rakaman yang dirakam tersebut merupakan salah satu cara dia bereksperimen dan meluahkan perasaan menerusi muzik dan juga seni.

“Jadi, terjadilah. Ini tiada kena mengena dengan sebarang situasi atau apa saja. Ianya cuma saya dan kawan saya bereksperimentasi dan meluahkan menerusi muzik dan seni, di mana memang kami suka lakukannya.

Dan saya dah lama tak menyanyi, jadi rasa ini sangat sesuai.” Kongsinya

Menerusi tinjauan Murai di saluran YouTube Daiyan baru ini, ramai yang telah melihat rakaman video bagi cover lagu tersebut diterima baik. Rata-ratanya, ramai memberi komen meluahkan rasa sebak melihat video cover versi penyanyi jelita ini.

“Tidak pernah berhenti menangis mendengar lagu ini, sangat terasa seperti Joji menangis sambil bernyanyi” komen mereka

“Daiyan versi anda sentiasa yang terbaik”

“Versi yang baik dan video tersebut sangat menyentuh perasaan” komen mereka lagi

Tersentuh jiwa tengok Glimpse Of Us versi Daiyan ni, sebak habis!


“Anda Telah Memfitnah Saya”- Sharnaaz Ahmad Tegur Portal Terkenal

Pelakon, Sharnaaz Ahmad tampil memberikan teguran terhadap sebuah portal terkenal yang dikatakan telah memfitnahnya berhubung kes tahanan reman melibatkan dirinya berhubung dakwaan mencederakan orang awam di sebuah kondominium di Segambut dua minggu lalu.

Sharnaaz menerusi video yang dimuatnaik di Instagram malam tadi menjelaskan bahawa dia tidak melakukan sebarang kekerasan seperti menumbuk, memijak, menendang perut orang lain seperti yang diuar-uarkan orang ramai.

“Mamu ingin tegaskan kepada anda semua di sini. Demi Allah, Mamu tidak menumbuk, memijak perut, mencekik, menendang perut.

Itu semua adalah benda-benda karut. Jangan percaya dan Mamu yakin Mamu tak buat.”-Jelas Sharnaaz

A post shared by Sharnaaz Ahmad Basir Ahmad ™ (@sharnaazahmad)

Tambahnya lagi, menerusi Insta Stories, Sharnaaz dilihat memberikan teguran terhadap sebuah portal berita terkenal dengan menyatakan bahawa dirinya telah difitnah oleh pihak terlibat, malah turut “berseloroh” dengan menuntut buah durian sebanyak 10 kilogram untuk dihantar kepadanya.

“Kepada pihak @mstaronlineofficial. Anda telah memfitnah saya. Jadi dengan ini, saya menuntut 10 kilo durian musang king dihantar pada saya dengan kadar segera. Boleh contact manager saya. Jangan buat lupa no tepon pulak..”-Kata Sharnaaz

Terdahulu, Sharnaaz Ahmad telah dibebaskan tahanan reman selama tiga hari dengan jaminan polis pada 20 Jun lalu atas dakwaan telah mencederakan seorang penghuni di kondominium di Segambut dua minggu lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Yakin Diri Seorang Penyanyi Berbakat, Aliff Syukri Mahu Lancar Lagu Baru Lagi?

Usahawan kosmetik, Datuk Seri Aliff Syukri mengakui bahawa dirinya seorang penyanyi yang berbakat

Aliff Syukri dilihat memuatnaik sedutan episod program bual bicara yang dihoskan oleh pengacara terkenal Datuk Aznil Haji Nawawi menyatakan bahawa dia bakal keluarkan lagu baru jika ramai bersetuju dirinya adalah penyanyi berbakat.

“Siapa setuju saya berbakat? Kalau ramai yang setuju bulan depan saya keluarkan lagu baru ❤❤. Kalau Tokti penyanyi no 1 Malaysia perempuan. Saya nak jadi penyanyi no 1 Malaysia lelaki. Boleh tak??”-Kata Aliff Syukri

A post shared by Aliff syukri kamarzaman (@aliffsyukriterlajaklaris)

Tinjauan Murai MY di ruangan komen mendapati rata-rata rakan Aliff seperti Nur Sajat dan Iqbal Zulkefli turut memberikan komen mereka mengatakan usahawan kosmetik itu sememangnya mempunyai suara yang sedap.

“Hebatt!!! Tetap tak kalah!! NO 1 🇲🇾🇲🇾🇲🇾🇲🇾.”-Nur Sajat

“Betul tu DS @aliffsyukri memang sedap sebab tu view pun banyak. Saya nombor dua.”

Namun, apa yang mencuri perhatian adalah komen netizen yang berpendapat Aliff Syukri “sangat yakin” mengakui dirinya merupakan penyanyi yang berbakat.

“Penyanyi no 1 saya tak setuju dato. Kalo penghibur no 1 datuk menangg 🔥😂.”

“Ahh yer Dato’..Kalu nak jadi penyanyi no 1 lelaki, nyanyi depan tok ram dulu. Kalau dia sampai terharu dengar , Dato’ ada peluang cerah. Kalau banyak kena tibai mulut. Elok Dato’ fokus bisnes je lah. Tak payah wujudkan kontroversi.”

Terdahulu, usahawan kosmetik ini pernah menjadi perhatian ramai selepas melancarkan video muzik lagu raya terbaharunya yang disifatkan oleh netizen agak keterlaluan dengan menampilkan imej penari yang memakai singlet dan bersongkok, menari lincah dalam muzik videonya.


Alia Bhatt Umum Bakal Jadi Ibu, Ramai Bintang Bollywood Ucap Tahniah

Pelakon bollywood jelita, Alia Bhatt mengumumkan berita gembira di media sosialnya semalam dengan memuatnaik gambar di klinik.

Melihat perkongsian yang dikongsikan Alia di Instagram itu, Alia mendedahkan dia dan suami, Ranbir Kapoor bakal menimang cahaya mata tidak lama lagi menerusi entri yang ditulisnya.

Perkongsian tersebut terus dibanjiri dengan pelbagai komen dan titipan ucapan tahniah dari rakan industri seperti Karisma Kapoor, Preity Zinta, Prinka Chopra, Madhuri Dixit dan ramai lagi selebriti bollywood lain.

“Awww tak sabar menunggu. Tahniah kepada kamu berdua” – @therealkarismakapoor

“Tahniah sayang!! Yay! Tak sabarnya” – @priyankachopra

“Tahniah kesayangan Alia dan #Ranbir” – @madhuridixitnene

“Tahniah. Selamat datang ke the best hood! @aliabhatt #ranbirkapoor” – @nehadhupia

“Sangat-sangat gembira” – @shashankkhaitan

Sekadar info, Alia Bhatt mendirikan rumahtangga bersama suami, Ranbir Kapoor pada bulan April 2022 lalu dan kini pasangan baru berkahwin itu bakal menimang cahaya mata pertama tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Azhar Sulaiman Sekali Lagi Dikritik Selepas Kongsi Video Seksi Di TikTok

Sebut sahaja nama anak pelakon veteran terkenal iaitu Azhar Sulaiman, pasti kita akan teringat akan anak perempuannya Kasih Iris Leona yang sentiasa menjadi perhatian netizen disebabkan penampilannya yang dikatakan terlalu seksi.

Terbaharu, Leona sekali mencetuskan kritikan netizen selepas berkongsi sebuah video dalam TikTok dengan aksinya yang lincah menari sambil memakai gaun hitam ketat dan terdedah pada bahagian dada berwarna hitam.

“Anyone from Singapore?-Kapsyen Leona di Tiktok

Rata-rata netizen tampil memberikan teguran terhadap penampilannya yang dikatakan terlalu seksi itu malah ada yang meluahkan rasa kasihan terhadap bapanya, Azhar Sulaiman.

“Orang penat berusaha naikkan martabat wanita..Kita,,”

“Aku orang belanja okay ja tak banyak merungut.”

Sekadar info, selain Kasih Iris Leona, Azhar dan isterinya iaitu Chempaka Emalin Pahamin mempunyai dua lagi anak iaitu Kasih Leia Ixora dan kembar Leona iaitu Andika Rees Pahamin.


‘Kami Tahu Apa Yang Jadi’- Dayah Bakar Pertahankan Sharnaaz Ahmad

Seperti kita ketahui, Sharnaaz Ahmad telah memuatnaik video penjelasan sebenar mengenai kes tahanan reman yang melibatkan dirinya berhubung dakwaan mencederakan orang awam di sebuah kondominium di Segambut dua minggu lalu.

Terbaharu, pengacara dan penyanyi, Dayah Bakar menerusi Insta Stories nya menyatakan bahawa dia sebagai jiran mengetahui perkara sebenar yang berlaku dan menitipkan harapan agar kebenaran akan terungkap.

“Penjelasan ringkas supaya tak speculate macam-macam. Kami tahu apa yang jadi but it’s best jika statement datang dari Sharnaaz sendiri. So. here you go. FYI, Sharnaaz jiran yang baik. May the truth prevail dan semoga dipermudahkan semuanya.”-Kata Dayah

Tambahnya lagi, Dayah juga memberikan komen di hantaran Sharnaaz dengan menegaskan bahawa dirinya berada di pihak pelakon terkenal itu.

“Saya #TeamMamu, jiran kami jiran baik! Jangan macam-macam.”- Komen Dayah

Sharnaaz Ahmad baru-baru ini telah memuatnaik video di Instagram yang menjelaskan bahawa dia tidak melakukan sebarang kekerasan seperti menumbuk, memijak, menendang perut orang lain seperti yang diuar-uarkan orang ramai.

A post shared by Sharnaaz Ahmad Basir Ahmad ™ (@sharnaazahmad)


[VIDEO] Chef Wan Setuju Ulasan Tan Sri Rafidah Aziz Persoal Kenaikkan Gaji Pengerusi FGV

Tular kontroversi FGV Holding Bhd baru-baru ini, di mana ahli lembaga pengarah syarikat tersebut bersetuju menaikkan gaji pengerusi bukan eksekutif, Dzulkifli Abd Wahab sebanyak 60 peratus atau lebih kurang RM480,000 setahun menjadi bualan hangat rakyat.

Hal ini juga mendapat perhatian personaliti masakan tersohor tanah air, Datuk Redzuawan Ismail atau lebih dikenali sebagai Chef Wan berkongsi video ulasan mantan Menteri Perdagangan Antarabangsa dan Industri (MITI), Tan Sri Rafidah Aziz di Instagram.

Melihat video yang dikongsikan Chef Wan, Tan Sri Rafidah memberi ulasan tentang isu kenaikkan gaji pengerusi bukan eksekutif FGV adalah tidak munasabah dan tiada sikap kemanusian kepada rakyat.

“Ini Felda, pemegang amanah peneroka. Naikkan gaji masing-masing tak ada empati…

Tak munasabah, Felda bukannya swasta. Felda adalah pemegang amanah peneroka. Naikkan gaji, awak CEO..” Ujar Tan Sri Rafidah

Video yang dimuatnaik tersebut disertakan sekali dengan coretan Chef Wan, di mana beliau berkongsi pandangan dari aspek nasib kesusahan golongan peneroka.

Dah lah harta felda. Mereka-mereka ini dari dahulu di kerjakannya. Seksa nak serit lanun-lanun ini ke penjara pun. Anak-beranak mereka sampai hari ini hidup dari hasil makan duit haram ini. Mereka tiada rasa malu atau bersalah.

Kita anak-anak felda yang biasa masuk hutan tu dari awal sampailah pokok-pokok sawit itu bertahun-tahun lamanya mengeluarkan hasil, akan tahu betapa perit dan menderita peneroka-peneroka ini semua nak mengeluarkan segala hutang-hutang tanah-tanah felda itu.

Mak bapa kita setengah mamp*s kerja di ladang. Anjing-anjing ini cuma tahu menipu duit mak bapa kita yang diamanahkan mereka.” Tulis Chef Wan

Perkongsian Chef Wan itu mendapat perhatian dan rata-ratanya ramai warganet bersetuju dengan ulasan bekas menteri MITI tersebut.

“Ucapan yang bagus Tan Sri Rafidah! Kroni-kroni terasa harga barang naik kot, sebab tu minta naik gaji.. Yang gaji rakyat ni dikatanya CUKUP”

“Hanya kerana harga sawit melambung tinggi, tak bermakna mereka layak kenaikkan. Felda adalah amanah peneroka untuk mereka yang dilantik untuk mengurusnya. Ia harta peneroka, bukan hak pengarah atau pengerusi atau ceo bagai.”

“Kenapa ek kerajaan sekarang ni? Rakyat susah. Nasib rakyat tak dibela. Dok fikir poket masing-masing” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Barulah Abang Adik’ – Fazley & Raf Yaakob Pakai Baju Sama Undang Pelbagai Reaksi Netizen

Penyanyi dan selebriti masakan, Datuk Fazley Yaakob memuatnaik satu perkongsian yang menarik perhatian ramai di media sosial beliau hari ini.

Menjengah ke Instagram Fazley, selebriti masakan ini memuatnaik video rakaman dimana beliau melihat gambar adiknya, Raf Yaakob ketika bercuti di luar negara minggu lepas.

Apa yang menarik perhatian adalah, Fazley juga memakai baju dan menggayakan stail yang sama seperti adiknya. Menurut Fazley, beliau dan adiknya membeli baju tersebut di tempat yang sama.

“Padahnya abang adik shopping baju di tempat sama. Tengok-tengok Instagram adinda saya @rafyaakob ada di luar negara minggu lalu. Pakai baju warna-warni ni. Macam pernah nampak, tapi di mana ya?

Melihat hantaran tersebut, ramai warganet membanjiri ruangan komen dengan pelbagai reaksi dan respon mencuit hati.

“Dah macam kembar pakai baju sama” komen mereka

“Ingat pinjam-pinjam baju tadi” komen mereka lagi

A post shared by Dato' Fazley Yaakob (@fazleyyaakob)

Tak sah adik-beradik tak ada baju sama, betul tak?


Mesej Tentang Pendirian Hidup Yang Tegas, Itu Yang Dipersembahkan Dalam ‘SOLID’

Prinsip hidup diketengahkan penyanyi rap khasnya tidak disangkal sarat dengan nilai yang mendalam. Lirik lagu dihasilkan mereka bukan sekadar cakap kosong tapi sebenarnya banyak mesej tersirat yang tercetus dari kerahan buah fikiran.

Demikian juga dalam lagu baharu pertaruhan Benzooloo, 29, Areen, 24, dan Dan.El, 27, yang berjudul ‘SOLID’. Daripada judulnya saja pun, sudah memberi gambaran penuh mesej keseluruhan karya sentuhan gabungan mereka bertiga ini.

Mereka pastinya mempunyai corak interpretasi masing-masing terhadap lagu ini tidak kiralah daripada gaya rap sehinggalah mesejnya. Hal itu diakui Benzooloo yang menyifatkan ‘SOLID’ tentunya boleh dihayati ramai dan dikaitkan dengan kisah hidup individu berbeza.

“Lagu ini menceritakan mengenai bagaimana menjadi seorang yang tegas atau padu dalam segala aspek hidup. Dalam hip hop pula, ‘SOLID’ mempunyai banyak maksud contohnya ‘SOLID’ dari cara bercakap, gaya atau prinsip,” katanya.

Bagi Dan.El pula, dia mengambil perspektif bagaimana seseorang perlu menjadi tegas dalam setiap langkahnya demi mencapai sesuatu kepuasan. Ini kerana, pada pengakhirannya, sikap itulah yang mampu beri ganjaran terbaik untuk mereka.

“SOLID berkisar usaha dan hasil kerja yang kena persembahkan dalam keadaan terbaik. Perkataan ‘SOLID’ bukan sahaja digunakan untuk pembikinan lagu tetapi rutin harian lain seperti kerja, usaha dan keperibadian.

“Saya percaya jika kalau kita kerah hidup dengan usaha yang ‘SOLID’, ganjaran pun akan ‘SOLID’. Untuk itu, kita kena benar-benar dedikasikan komitmen diri untuk mengejar ganjaran ataupun apa juga yang diingini demi kepuasan diri,” katanya.

Tambah Benzooloo, penghasilan lagu ini menjadi lebih mudah apabila ketiga-tiga mereka faham dan tahu bahagian masing-masing. Lebih mengukuhkan dinamik lagu itu tidak lain corak nyanyian rap mereka yang pelbagai dan tersendiri.

“Awalnya, cabaran cuma untuk fikir apa konsep lagu dan bagaimana lirik korus ditulis agar lebih kemas dan ‘catchy’. Tapi lepas kami sudah dapat penyelesaian untuk semua itu, yang selebihnya jadi lebih mudah.

“Saya sebenarnya memang dalam perancangan untuk berkolaborasi dengan beberapa penyanyi rap Sabah sebelum hubungi Areen dan Dan.El. Saya bagi mereka cuba rakaman awal (demo) dan sebaik mereka hantar semula demo disiapkan, saya terus suka.

“Untuk bab corak rap masing-masing, itu semua semula jadi dari setiap penyanyi rap. Daripada identiti merekalah saya dapat susun kedudukan mana rangkap spesifik yang sesuai untuk setiap penyanyi. Susunan itu jugalah mencetus dinamik lebih hebat untuk ‘SOLID’,” katanya.

Areen pula menaruh harapan agar karya segar yang menyerlahkan sisi baharu mereka ini bakal melangkau hingga ke pasaran antarabangsa. Baginya, mereka sudah memberikan versi terbaik dalam memastikan ‘SOLID’ mampu memikat pendengar pelbagai latar belakang.

“Sasaran kami adalah lagu ini mampu boleh tembus ke luar negara. Saya rasa tidak mustahil walaupun ada kekangan bahasa kerana muzik sendiri adalah sebuah bahasa yang kita semua faham. Harap ia akan pergi sejauh mana yang boleh serta buka rezeki luas dari pelbagai sudut,” jelasnya.

‘SOLID’ kini boleh dimuat-turun di iTunes dan dinikmati menerusi semua platform penstriman muzik terpilih termasuk Apple Music, Deezer, JOOX, KKBox, Spotify, YouTube & YouTube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Padahal Wang Simpanan Ada, Makan Pun Tak Kurang” – Bekas Isteri Dedah Tegar Septian Kerap Pinjam Duit

Bekas isteri penyanyi Indonesia Tegar Septian, Sarah Sheilka membuat pengakuan bahawa dia telah membaca perbualan bekas suaminya itu di WhatsApp dan ruangan DM Instagram.

Berdasarkan apa yang telah dibacanya, Sarah mendapati bahawa Tegar yang juga bintang Big Stage 2022 seakan kerap meminjam wang daripada ramai orang dengan alasan ingin menyara keluarga.

“Pertama sekali, saya mahu jujur yang buat story cakap WhatApp dan Instagram Tegar digodam itu adalah saya, kerana saya baca mesej (di kedua platform berkenaan) dia meminjam wang ramai orang dengan alasan kasihan isteri dan anak dan mahu membayar rumah dan sebagainya,” luah Sarah di Instagram Story.

Bagaimanapun Sarah akui hairan kerana menurutnya, mereka masih mempunyai wang simpanan dan tak pernah tak cukup makan.

“Padahal wang simpanan ada, Tegar pun tahu perkara itu. Alhamdulillah makan juga tak kekurangan sama sekali dan sekarang wang simpanan sudah dibahagikan sama rata.

“Mulai detik ini, saya sudah tidak bertanggungjawab atau tahu menahu kalau Tegar ada pinjam lagi wang kepada sesiapapun apalagi menggunakan alasan saya dan Abidzar,” jelasnya lagi.

Terdahulu, Tegar telah mengumumkan berita penceraiannya menerusi video di Instagram Story semalam.

Kata Tegar, keputusan itu dibuat disebabkan beberapa sebab termasuklah masalah kewangan.

Tegar dan Sarah mendirikan rumah tangga pada Mac 2020. Hasil perkongsian hidup, mereka mempunyai seorang anak lelaki, Abidzar Oktaviano Putra Septian yang kini berusia dua tahun.


Lufya Cedera Selepas Bergelut Dengan Lelaki Cuba Culik Anak, Barisan Selebriti Titip Doa Agar Pelaku Ditangkap!

Pelakon dan penyanyi jelita, Lufya Omar berkongsi detik cemas yang dialami beberapa hari lalu apabila terdapat seorang lndividu yang melakukan cubaan untuk menculik anak perempuannya, Laana Haura.

Menurut Lufya, seorang lelaki telah datang menyerang dengan memukulnya di kepala dan badan hingga menyebabkan kecederaan dengan menggunakan batang kayu ketika dia dan anak sedang berada di sebuah taman permainan di Kota Damansara.

“2 hari lepas Fya diserang oleh seorang lelaki yang nak cuba menculik anak perempuan saya. Masa tu kami berada di playground Kota Damansara pada lebih kurang jam 4 petang- 5 petang .

“Seorang lelaki bersifat dayus telah memukul Fya menggunakan batang kayu ke kepala, badan serta menyebabkan kecederaan pada wajah dan badan saya.”-Kongsi Lufya

Titip rasa syukur  dapat menyelamatkan anak perempuannya, Lufya menyatakan semua orang harus sentiasa peka kerana manusia kini sanggup melakukan perkara-perkara yang keji dan semakin hilang sifat kemanusiaan.

“Alhamdulillah anak selamat dan Fya pun selamat. Alhamdulillah moral of the story  is we must stay alert. Kita tak tahu orang zaman sekarang ni sanggup buat perkara-perkara yang keji. Manusia makin tiada kemanusiaan. Doakan kesembuhan dan keselematan kami ya.”-Katanya lagi.

Di ruangan komen, rata-rata peminat dan rakan selebriti seperti Fasha Sandha, Puteri Sarah Liyana, Heliza Helmi, Uyaina Arshad, dan ramai lagi meluahkan rasa terkejut terhadap insiden yang berlaku, malah turut berdoa agar Lufya diberikan kesembuhan dengan cepat.

“Allahuakbar! Strong mummy. GWS dear.”-Fasha Sandha

“Innalillah. Ya Allah mu! Moga Allah terus pelihara muu sekeluarga aaminn.”

“Ya Allahuakbar! Ya Tuhanku. Nasib baik Kakak dan Haura selamat. Astaghfirullahalazim apa nak jadi dunia ni..Takut!! Semoga Kakak Fya cepat sembuh & recover dari trauma ni.”-Uyaina Arshad

Kami di Murai My turut mendoakan agar Lufya diberikan kesembuhan dengan cepat dan semoga pelaku dapat ditangkap seterusnya mendapat hukuman yang setimpal. Sama-samalah kita sentiasa peka dengan keadaan sekeliling kerana kita tidak tahu jika ada bahaya yang sedang menanti…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Padu Weh Time Ending’- Artis & Peminat Puji Lakonan Zarina Zainoordin Dalam Mat Kilau

Nama penyanyi dan pelakon berbakat, Zarina Zainoordin menjadi bualan hangat di media sosial gara-gara lakonan hebatnya dalam filem Mat Kilau.

Babak lakonan Zarina sebagai Rokiah di dalam filem Mat Kilau, membuatkan orang ramai yang menonton cerita tersebut dipanggung menitiskan air mata.

Menjengah ke Insta Stories Zarina, pelakon ini berkongsi story warganet yang memuji lakonan mantapnya sebagai Rokiah di dalam filem arahan Syamsul Yusof ini sambil menulis coretan balas yang ringkas.

“Hihihi.. Semua ada peranan masing-masing.. Semua mantap-mantap, hadiah untuk PENONTON.. Saya biasa-biasa je.”

“Alhamdulillah.. Aww terima kasih sangat.” Tulisnya

Melihat pula muatnaik terkini pelakon ini, Zarina mendedahkan betapa dia sangat mengagumi aktor-aktor dalam filem Mat Kilau.

Dalam pada itu, pelakon berbakat ini mendedahkani bukan mudah bagi seorang pelakon untuk menjiwai watak sambil perlu bersilat dan mendedahkan dia segera mencari kelas untuk belajar silat bagi menjayakan watak yang diberi kepadanya.

“Rokiah abang datang…. !!!!!!!” @beto_kusyairy – Wahid

“Terkesima tengok hero baka melayu semua bersilat dalam #FilemMatKilau… Bukan senang ya.. Nak menjiwai watak lagi.. Nak bersilat lagi.. Fuhh! Terus google cari kelas silat.. Sebab nak belajar silat..” Coretnya

Muatnaik yang dikongsikan pelakon ni mendapat perhatian ramai warganet, di mana mereka membanjiri ruangan komen dengan memuji lakonan hebat Zarina membawa watak Rokiah dalam filem tersebut.

“Terbaik awak.. Bangga dengan awak” @ismailadnan90

“Padu weh masa babak akhir kau tu!!” – @_salinasaibi_

“Best sangat cerita ni, sedih masa Rokiah kena serang dekat rumah @zarinazainoordin”

“Bahagian akak kena tikam, saya tak boleh tahan air mata dah.. Laju je turun.. Syabas akak, lakonan sampai ke hati saya.. Mantap kak”

“Mantap lakonan akak @zarinazainoordin mengalir air mata saya.. The best Mat Kilau” komen mereka

“Suka lakonan akak dalam Mat Kilau sangat berkesan”

“Best awak berlakon! Memang berbakat dari dulu” komen mereka lagi

Untuk rekod, Murai MY sebelum melaporkan filem Mat Kilau arahan Syamsul Yusof berjaya mengutip kutipan tayangan filem tertinggi sehingga mengalahkan filem antarabangsa seperti Jurassic World dan Top Gun: Maverick.

Apa pun semua barisan pelakon yang menjayakan filem Mat Kilau memang terbaik!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mana Pi Hati Perut?”- Caprice Ulas Kes Bekas Isteri SM Faisal Yang Dijel 7 Hari

Usahawan dan rapper, Caprice tampil bersuara terhadap kes bekas isteri SM Faisal SM Nasimuddin Kamal iaitu Emilia Hanafi dipenjara selama tujuh hari selepas mengubah tarikh lawatan tiga anaknya untuk bersama bapa mereka.

Menerusi video yang dimuatnaik di Instagram Caprice menyatakan bahawa Emilia turut menghantar mesej menerusi DM (Direct Message) untuk membantunya meningkatkan kesedaran terhadap kes yang sedang dihadapi.

“Berita ini tular di media sosial. Dan tuan badan sendiri ada DM Caprice, minta tolong untuk raise awareness tentang kesnya. “-Kata Caprice

Akui harus menghormati keputusan pihak mahkamah, Caprice turut mempersoalkan pihak terlibat yang “tiada hati perut” mahu memenjarakan seorang ibu hanya kerana mengubah tarikh lawatan anak-anak.

“Walaupun kita kena hormat undang-undang dan keputusan mahkamah syariah dekat Malaysia. Cap cuma mahu sampaikan satu benda. Secara amnya, kita kaya, kuat, hebat macam mana sekalipun, tapi kalau kita tiada hati perut, Cap nak tanya apa beza hang dengan Yahudi?”-Soal Caprice

Dalam pada itu, Caprice turut berpendapat adalah lebih baik pihak terlibat tarik semula kes, beri amaran terhadap Emilia berbanding hukuman penjara.

“Kalau kita sudah tau mak kepada anak-anak kita akan masuk penjara, tarik laa kes, call peguam ke, minta bagi warning ke. Tapi takkan la sampai dalam jail.”-Kata Caprice

A post shared by Tiger of AlQuds (@capricedaddycap)

Dipetik dari laporan Berita Harian, bekas isteri ahli perniagaan, Datuk SM Faisal SM Nasimuddin, Emilia Hanafi menjalani hukuman penjara bermula 27 Jun 2022 atas kesalahan gagal mematuhi perintah Mahkamah Tinggi Syariah selepas mengubah tarikh lawatan anak-anaknya.


‘Amat Mengelirukan’- Lisa Surihani Ulas Isu Kes Emilia Hanafi, Bekas Isteri SM Faizal

Baru-baru ini, Emilia Hanafi, bekas isteri kepada ahli perniagaan yang terkenal, Datuk SM Faizal SM Nasimuddin menerima hukuman penjara selama tujuh hari di atas kegagalan mematuhi perintah Mahkamah TInggi Syariah berhubung dengan tarikh lawatan tiga orang anaknya. Kes ini menerima pelbagai reaksi daripada masyarakat.

Keputusan kes itu turut mendapat perhatian daripada pelakon popular tanah air, Datin Lisa Surihani yang persoalkan tindakan mahkamah itu agak mengelirukan. Datin Lisa menyatakan bahawa kurang kefahaman tentang kes ini mungkin berpunca daripada tidak mengetahui pucuk pangkal isu tersebut.

Datin Lisa juga menyatakan bahawa kes ini memberikan impak kepada golongan wanita yang teraniaya dan Islam adalah agama yang adil dan melindungi. Datin Lisa juga mendoakan agar segala urusan Emilia dipermudahkan dan Allah mengurniakan kesabaran buat Emilia mengharungi dugaan ini.

Bagi yang tidak mengetahui, Datuk SM Faizal dan Emilia Hanafi mengumumkan penceraian mereka pada tahun 2016.  Sebelum ini, mereka pernah tular kerana isu dakwaan Emilia yang menyatakan dirinya dipukul sehingga lebam daripada Datuk SM Faizal.


“Ya, Saya & Alya Iman Sudah Berpisah”- Bekas Kekasih Minta Orang Ramai Henti Buat Andaian Buruk

Hubungan cinta pelakon dan anak kepada pelakon Allahyarham Azmil Mustapha iaitu Alya Iman dengan duda kepada dua orang anak, Ridhwan Rosli telah berakhir selepas dua tahun bersama.

Berita itu dikongsi sendiri oleh Ridhwan menerusi Instagram Stories menjelaskan ianya bukan salah sesiapa dan mereka masih berkawan baik.

“Ya, saya dan @alyimn berpisah. Ia bukan salah sesiapa. Ia adalah keadaan. Kami masih berkawan baik dan kami berdua menghargainya.”-Kata Ridhwan

Bekas kekasih kepada pelakon ‘7 Minggu Sebelum Kahwin’ itu turut meminta orang ramai agar berhenti memberikan andaian buruk terhadap mereka yang harus melakukan perubahan untuk menjadi individu yang lebih baik.

“Saya harap tiada sesiapapun akan mempunyai sebarang andaian buruk kerana ia adalah keadaan di mana kami harus berkembang dan melakukan perubahan dakan kehidupan kami untuk menjadi individu yang lebih baik.

Maaf, Alya memang banyak berlakon drama tapi kiteorang tak break macam dalam drama.”-Jelas Ridhwan

Di akhir penjelasannya, Ridhwan mengatakan bahawa mereka masih mengambil berat dan menyayangi antara satu sama lain tetapi bukan sebagai pasangan romantik.

Terdahulu, nama Alya Iman pernah menjadi perhatian selepas bertunang dengan seorang ahli perniagaan yang memegang status suami sehingga digelar sebagai perosak rumah tangga oleh isteri ahli perniagaan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Korang Pertikai Yang Mahal Jer’- Terbukti PM Pun Pakai Batik Keluaran Tempatan, Jauh Lebih Murah

Sebelum ini Perdana Menteri Malaysia, Dato Sri Ismail Sabri Yaakob pernah meraih perhatian netizen gara-gara mengenakan baju dari jenama mewah semasa pertemuan dengan rakan sejawatannya dari Singapura di Tokyo, Jepun, pada bulan lalu.

Difahamkan harga baju tersebut mencecah RM7,000 sehinggakan menjadi buah mulut ramai dan mengaitkan dengan  kegawatan ekonomi malaysia yang melanda sekarang.

Malah, terdapat juga segelintir netizen yang menyarankan PM sepatutnya membanggakan produk atau jenama lokal seperti pemakaian batik tempatan.

Pengasas jenama Raifili, Siti Fitryah Harun, 32, terpanggil untuk menyuarakan pendapat sekaligus menepis dakwaan netizen di akaun Tiktok peribadinya, MamaCT RAIFILI.

Menurut Siti Fitryah, dakwaan netizen yang mempersoalkan Ismail Sabri terlalu mengagungkan jenama mewah antarabangsa adalah kurang tepat. Sebaliknya beliau seorang yang berjiwa Melayu dan bangga dengan rekaan anak tempatan.

Ini terbukti selepas, PM mengenakan baju batik Raifili ketika sambutan Hari Wartawan Nasional (HAWANA) yang berlangsung di Melaka hujung Mei lalu.

dia pakai jaa?? korg pertikai yg mahal ja? #fyp #kisahrakyat

♬ original sound – MamaCT RAIFILI❤ – MamaCT RAIFILI❤

“Harganya pula jauh lebih murah daripada pakaian jenama mewah seperti yang tular itu,” ujar pengasas Raifili itu.

Siapa sahaja tidak bangga, Siti Fitryah akui sangat teruja apabila melihat PM sendiri sudi menyokong dan menggunakan jenama tempatan Batik moden. Malah mereka sendiri turut menyahut seruan kerajaan untuk menggalakkan lebih ramai menghargai batik.

“Susulan itu, Kempen 1 Juta Batik Percuma kepada satu juta penjawat awam di Malaysia telah pun diperkenalkan. Setakat ini sudah lebih 300,000 penjawat awam sudah menebus batik percuma menerusi kempen ini.

“Usaha dan amal kecil ini memberi semangat untuk kami memperkenalkan jenama ini sekaligus dapat membantu memartabatkan pemakaian batik moden Malaysia dalam kalangan penjawat awam dan masyarakat Malaysia”- katanya lagi

Tambah Siti Fitryah lagi, penjawat awam boleh menebus batik percuma melalui pengedar sah Raifili atau di laman sesawang di pautan ini. Cara-cara menebus batik ini juga ada di pautan berkenaan. Dalam pada itu, Siti Fitryah mengucapkan terima kasih untuk rakyat Malaysia yang masih lagi sedar akan kepentingan memartabatkan jenama tempatan dan pemakaian batik dalam kalangan rakyat.


‘Dah Tak Berlakon Ke?’- Peminat Tanya Soal Kerjaya Seni, Ini Respon Farah Nabila

Sebut saja drama berjudul Kau Yang Pertama, pasti teringat heroin utamanya bernama Rose Natasha lakonan Farah Nabilah pada tahun 2019 yang membuatkan ramai penonton tidak senang duduk setiap kali episod cerita ditayangkan.

Baru-baru ini Murai MY menjengah ke Instagram Farah, dan mendapati di ruangan komen dalam muatnaik terkini milik pelakon berbakat ini di mana ada peminat yang bertanya sama ada selebriti ini tidak berlakon lagi.

“Dah tak berlakon ke @farahnabilahofficial. Rindu dengan lakonan anda”

“Kan.. Suka sangat-sangat tengok.. Lemah lembut je suara” soal peminat

Mendapat komen sebegitu, pelakon ini memberi komen balas bagi menjawab soalan dari peminatnya itu secara ringkas.

“Hehe.. InsyaAllah. Terima kasih” jawab Farah

Sekadar info, Farah Nabilah membintangi drama Scammer musim kedua dengan membawa watak utama sebagaI Liya bagi siri tersebut. Drama ini merupakan buah tangan terkini pelakon ini, setelah menyepi dari dunia lakonan kerana memberi fokus pada keluarganya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Bagi ‘Hint’ Sudah Berpunya & Sedia Untuk Berkahwin Semula?

Pelakon dan penyanyi, Shila Amzah menjawab soalan panas peminat mengenai kisah peribadinya, sewaktu berkongsi pautan NGL (Not Gonna Lie) di Instagram miliknya.

Dalam soalan itu, ada yang bertanyakan adakah dirinya baik-baik sahaja jika diambil sebagai isteri kedua dan hidup bermadu.

“Are you okay kalau diambil sebagai isteri kedua dan hidup bermadu?-Soal peminat tersebut

Shila kemudian memberitahu bahawa seboleh-bolehnya dia mahu mengelakkan diri daripada hidup bermadu.

“Setakat ini my answer is no, saya tak tau la masa depan macam mana. Tapi kalau saya boleh elak saya akan sebolehnya elak.”-Jawab Shila

Tambahnya lagi, Shila juga dilihat memberi ‘hint’ seakan sudah berpunya ketika disoal oleh peminat tentang individu kegemarannya.

“Selain dari anak lelaki saya, saya telah menambahkan individu baru dalam senarai. Tetapi saya tidak boleh memberitahu anda.”-Jelas Shila

Dalam pada itu, peminatnya di Instagram turut bertanya padanya adakah dia sudah terbuka hati untuk berkahwin semula.

“Dah terbuka tapi bukan sekarang.”-Kata Shila

Terdahulu, Murai MY melaporkan Shila yang memaklumkan bahawa dia telah sah bercerai dengan suaminya. Dedah Shila, pada Disember tahun lalu, ketika itu dia sudah dua bulan tidak tinggal sebumbung dengan bekas suaminya, Haris Idraki Elias.


Zarina Zainuddin Berang Dengan Servis Hospital Swasta, Apa Kes?

Pelakon dan usahawan, Zarina Zainuddin meluahkan rasa tidak puas hati terhadap perkhidmatan di sebuah hospital swasta. Hal ini dikongsikan menerusi muatnaik video dirinya di sebuah hospital swasta bersama kapsyen yang menggambarkan rasa hatinya.

Zarina mendedahkan hal ini semalam di Instagram-nya, di mana dia perlu menunggu sehingga 4 jam di hospital swasta demi mendapatkan rawatan untuk anaknya yang mengalami demam panas.

“Punyalah berejam doktor ni.. Kecemasan pun 4 jam ke.. Kesian anak saya.. Nak check doktor, kononnya pergi hospital swasta cepat ler.. Lagi lembab.. Baik aku pergi hospital besar je macam ni” Coretnya

Hantaran yang dikongsikan ini mendapat perhatian ramai pengikutnya di Instagram, ramai yang berkongsi pengalaman hadapi situasi yang sama.

Membaca komen-komen tersebut, Zarina berkongsi pengalamannya semasa di hospital berkenaan kepada pengikutnya diruangan komen.

“@hyzanty0505 Ya Allah, permudahkan segalanya. Saya sebab anak tengah sakit demam panas, jadi saya cuma minta jururawat tu ubat sementara menunggu. Tapi dia cakap tunggu dulu tunggu dulu, last last saya gegar pintu bilik tu..

Nak bagi ubat ke taknak ni, baru dia kelam kabut.. Ni soal nyawa, saya pergi kecemasan.. Apa guna kecemasan kalau saya kena tunggu 4 jam.. Orang hidup pun boleh mati” komennya berkongsi cerita

“@rajaazni tu lah kak, kita takut jadi apa-apa yang serius sebab tu kita pergi kecemasan.. Dia orang macam tak serius, dia boleh cakap ubat last ambil pukul berapa. Kemudian Ina cakap pukul 3 petang..

Ooo ubat lepas 6 jam baru boleh ambil.. Sebab tu saya kata sekarang dah lebih 6 jam, sekarang dah jam 11.30.. Kemudian dia masih kata tunggu ya.. Ina dah hilang akal lah kak..” komennya kepada salah seorang pengikutnya

Ada yang mengalami situasi yang sama seperti pelakon ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kerajaan Takut TikToker Bangkitkan Isu Semasa, Syed Saddiq Tampil Beri 3 Cadangan

Tular di media sosial Syed Saddiq Syed Abdul Rahman baru-baru ini di mana, Ahli Parlimen Muar ini memuatnaik satu perkongsian mengenai kerajaan di Instagram-nya.

Presiden Ikatan Demokratik Malaysia (MUDA) ini berasa hairan dan mempersoalkan kenapa kerajaan takut dengan video TikTok, sedangkan apa yang dibangkitkan di TikTok adalah realiti kesusahan yang dihadapi oleh rakyat ketika ini.

“Kenapa kerajaan takut dengan video TikTok? Semalam rumah kakak Aishah diserbu polis, hanya kerana menyampaikan keresahan rakyat. Kak Aishah hanya kongsikan kebenaran.

Subsidi dipotong, harga barang naik, harga telur dah naik 20 peratus, harga ayam dulu RM6 kini RM11, minyak masak dulu RM16 kini sampai RM40, harga sayur ada yang dah naik 3 kali ganda.

Dulu ada yang sindir RM50 tak cukup 1 troli, kini nak beli 1 botol minyak masak pun tak cukup!” Ujarnya

Syed Saddiq tampil memberi tiga cadangan yang boleh kerajaan pertimbangkan untuk diguna pakai bagi menangani masalah semasa dalam negara.

Satu, tabung B60 bagi 6 bulan yang akan datang untuk menampung kenaikan kos sara hidup.

Dua, a national strategy untuk peruntukan tanah, modal dan kemahiran kepada agropreneur muda bagi 10 tahun yang akan datang

Tiga, geran khas automasi dan teknologi bagi PKS untuk menaikkan produktiviti pengeluaran makanan.

Malaysia ni kaya tetapi setiap tahun kita import lebih RM55 billion hasil makanan dari luar. It’s time for a change!” Katanya lagi

A post shared by Syed Saddiq (@syedsaddiq)


“Tak Mengapa, Allah Sayang…” – Baru Saja Lakukan Pembedahan Leher, Farahdhiya Positif COVID-19 Pula

Penyanyi Farahdhiya memaklumkan dia kini positif wabak COVID-19, tidak lama selepas selesai menjalani pembedahan di bahagian leher baru-baru ini.

Namun Farahdhiya tetap bertenang dan menganggap perkara itu sebagai ujian daripada Allah SWT.

Perkara itu dikongsi sendiri oleh penyanyi lagu Bertakhta Di Hati itu menerusi akaun Instagramnya hari ini. Dalam perkongsian tersebut, Farahdhiya turut berkongsi foto makanan yang dimakannya ketika sakit dan gambar ujian calitan COVID-19.

“Bukan lauk pantang tapi lauk orang kena Covid-19. Selepas 2 tahun lebih, akhirnya tewas dengan Covid-19. Hari ini baru larat nak post, baru selesa buat pembedahan, sekarang saya pulang ke rumah untuk kuarantin pula.

“Tak mengapa, Allah sayang, Dia bagi kita sakit, Dia bagi rehat yang banyak,” coretnya.

Dalam pada itu, Farahdhiya juga memaklumkan dia terpaksa membatalkan serta menunda pelbagai urusan disebabkan masalah kesihatannya itu. Justeru, dia memohon maaf kepada pihak yang berkenaan.

“Saya terpaksa batalkan dan tunda pelbagai perkara. Saya minta maaf sangat atas kesulitan ini, saya akan kembali bekerja minggu depan, Insya-Allah.

“Terima kasih kepada kawan-kawan yang disayangi kerana hantar ubat, makanan dan macam-macam lagi, anda tahu anda siapa,” kongsinya lagi.

Meninjau ruangan komen entri berkenaan, rata-rata pengikut Farahdhiya dan rakan-rakan industri memberi kata-kata semangat serta mendoakan kesembuhan buatnya.

A post shared by farahdhiya_fd (@farahdhiya_fd)

Terdahulu, media tempatan melaporkan Farahdhiya menjalani pembedahan kecil di bahagian leher. Bagaimanapun, dia enggan mendedahkan secara spesifik tentang penyakit yang dialaminya.

Difahamkan juga, Farahdhiya telah dibenarkan kembali bekerja sekitar seminggu selepas pembedahannya itu namun jadualnya kini berubah disebabkan COVID-19 pula.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yuka Kharisma Tampil Pertaruhkan ‘Terpatri Di Hati’

Penyanyi bersuara lunak, Yuka Kharisma, kembali mempersembahkan sebuah lagi karya magisnya yang diberi judul ‘Terpatri Dihati’ hasil ciptaan bersama komposer berpengalaman dan pemuzik profesional tempatan yang merupakan suaminya sendiri, Ahmad Jeffny Kamar, dan diterbitkan oleh peneraju label hiburan tanah air, Rocketfuel Entertainment.

“Idea disebalik lagu ini datangnya dari suami saya, beliaulah yang bertanggungjawab menulis lirik dan mencipta komposisinya.

“Sudah lama saya mendambakan sebuah lagu power ballad yang bertemakan klasik, jadi apabila mendengarkan demonya buat pertama kali, hati terus terpaut,” jelas penyanyi kelahiran Aceh, Indonesia ini.

Sementara itu, Yuka juga menceritakan tentang maksud single terbaharunya itu.

“Terpatri Dihati sebenarnya menceritakan tentang kisah kesetiaan seseorang dalam perhubungan yang melampaui batas atau tidak bersempadan sehingga tidak mampu untuk meneruskan kehidupan seperti biasa, ibaratnya seperti seseorang yang tidak boleh move on,” katanya lagi.

Dalam kesibukan mencipta lagu buat beberapa penyanyi di Malaysia seperti rakan artis selabel, Ernie Zakri dan lain-lain, Yuka masih lagi berkesempatan menghasilkan lagunya sendiri.

“Saya sememangnya cintakan muzik, dan muzik ciptaan saya adalah berpaksikan pengalaman sendiri dan ‘tentang rasa’ saya.

“Sebagai pengkarya, muzik adalah medium buat saya untuk mengekspresikan diri sambil menghiburkan pendengar melalui penceritaan muzikal saya.

“Saya menikmati setiap proses pembikinan muzik selain dapat belajar dan bekerjasama dengan pemuzik hebat tempatan dan juga luar negara,” katanya.

Proses pembikinan single tersebut mengambil masa hampir satu bulan lamanya kerana Yuka ingin mengenengahkan gubahan instrumen yang ‘organik’ dari pemuzik-pemuzik professional tanah air.

“Proses rakaman vokal bagi lagu ini telah dirakamkan di Studio RMP, Damansara Perdana dan betapa bahagianya saya kerana teman pencipta lagu adalah suami sendiri kerana kami serasi bekerjasama dalam penciptaan lagu mahupun ketika beraksi di pentas,” ujarnya.

Single pada kali ini masih dalam genre pop balada yang sememangnya sinonim dengan Yuka kerana kesesuaian vokalnya dalam membawakan karya sebegini.

Bercerita mengenai video muzik (MV) Terpatri Dihati, Yuka berkata, ia adalah tentang lelaki yang menghilang begitu sahaja ketika sedang saling mencintai bersama kekasihnya.

“Jalan ceritanya adalah tentang sepasang kekasih yang saling mencintai, namun tiba-tiba lelaki tersebut menghilang tanpa berita begitu sahaja.

“Sekian masa berlalu, tiba-tiba pada suatu hari, tanpa sengaja wanita itu melihat lelaki tersebut bahagia bersama wanita lain, dan mengapa lelaki tersebut menghilang sedangkan cinta masih ada?

“Oleh itu, nantikan kesudahan di MV-nya nanti!” katanya yang pasti membuatkan peminatnya teruja.

Menurut Encik Erick Yew, selaku Ketua Label & Penerbitan Rocketfuel Entertainment Malaysia, Yuka adalah seorang penyanyi yang sangat berbakat dan pandai menggubah lagu.

“Yuka Kharisma adalah seorang penyanyi yang gifted, dia bukan sahaja memiliki suara yang yang merdu bahkan mahir mengubah lagu.

“Kombinasi Yuka dan suaminya ternyata menghasilkan muzik yang berkualiti dan sedap didengar,” ujarnya.

Justeru, Yuka berharap agar Terpatri Di Hati mendapat sambutan positif daripada peminat dan dapat merasakan penceritaan lagu tersebut.

“Semoga peminat semua dapat merasakan serta menikmati penceritaan lagu dan MV Terpatri Dihati,” katanya menutup bicara.

Terpatri Dihati boleh dimuat turun di iTunes serta dijadikan nada dering panggilan menerusi ke semua syarikat telekomunikasi tempatan dan boleh didengar pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.

Manakala MV single ini boleh ditonton secara eksklusif di saluran YouTube Rocketfuel Network.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dahi, Pipi Koyak Akibat Kemalangan…Rakan Selebriti & Peminat Titip Doa Buat Ronnie Hussein

Penyanyi dan bekas vokalis kumpulan Hyper Act, Ronnie Hussein dilaporkan terlibat dalam kemalangan jalan raya semalam.

Berita itu dikongsi sendiri oleh Ronnie menerusi sebuah hantaran di Instagram yang menunjukkan keadaan Ronnie yang berlumuran darah pada kepalanya.

Menurut Ronnie, dia amat bersyukur kerana tiada kecederaan yang serius. Katanya, seluar dan baju lengan panjang  yang dipakainya sangat membantu mengurangkan risiko kecederaan.

“Alhamdulillah tak ada yang serius. Cuma dahi & pipi je koyak sikit..6 jahitan..Seluar panjang & baju lengan panjang sangat membantu mengurangkan kecederaan serius..

Moga kita semua sentiasa di dalam lindungan & rahmat Allah SWT..Aamin..”-Jelas Ronnie

Di ruangan komen, rata-rata netizen dan rakan artis tampil bertanyakan keadaan Ronnie serta menitipkan doa agar dia diberikan kesembuhan dengan cepat.

“Semoga dipermudahkan urusan Ron.”- Imran Ajmain

“Allahuakbar..Sahabat! Moga baik-baik sahaja weii.”- Lan Solo

“Bro..napa? Jatuh atau orang langgar?”- Datuk Fizz Fairuzz

Kami di Murai MY turut mendoakan agar Ronnie Hussein diberikan kesembuhan dengan cepat serta dipermudahkan segala urusan.


‘Haritu Hakim Emergency Leave Harini Berkursus Pulak’ – Netizen Berang Mahkamah Tangguh Kes Baby Syifaa

Sebelum ini Murai MY melaporkan tentang pandangan isteri Tunku Mahkota Johor (TMJ), Tunku Ismail Sultan Ibrahim iaitu Che’ Puan Besar Khaleeda Bustamam tentang kes kematian Baby Syifaa yang dilihat meragukan dan tidak masuk akal serta perlu disiasat.

Umum sedia maklum pada 29 Jun 2022 (semalam), sebutan kes inkues bagi mencari punca sebenar kematian Baby Syifaa atau nama sebenarnya Nour Rania Asyifaa Yuseri yang didakwa terjerut kain buaian tidak dapat dijalankan kerana Hakim Koroner dilaporkan mengikuti kursus.

Hal tersebut tular dan menjadi bualan hangat orang ramai di media sosial, apatah lagi ramai yang ingin mengetahui tentang kebenaran disebalik kematian tragis bayi perempuan berusia 15 bulan itu.

Menjengah ke Instagram bapa kepada bayi syurga ini iaitu Yuseri Yusoff, berkongsi bahawa dia ‘dinasihati’ Hakim Mahkamah Sesyen Seremban untuk tidak mengulas dan berkongsi sebarang perkembangan mengenai kes kematian anaknya di media sosial.

Namun melihat muatnaik terkini Yuseri, dia mendedahkan tidak mendapat sebarang perintah dan larangan secara bertulis dari mahkamah berkenaan perkara tersebut. Yuseri dengan tegas akan berkongsi perkembangan kes Baby Syifaa sehingga keadilan terbela untuk anak bongsunya itu.

“Tiada Perintah dan Larangan bertulis yang diterima oleh Peguam Pemerhati Keluarga hari ini. Ringkasnya, saya tidak menerima sebarang arahan atau larangan dari mahkamah hari ini selain ‘nasihat’ YA Hakim.

Sebelum ini, saya mempersoalkan Jabatan Peguam Negara kerana tidak menjawab surat kami yang telah dihantar secara bertulis. Dua bulan lagi inkues berjalan. Aku tak peduli tentang inkues lagi, malah aku sengaja berkongsi laporan post-mortem, gambar kecederaan Baby Syifaa.” Tulisnya

Dalam muatnaik yang dikongsikan, Yuseri mendedahkan sistem keadilan yang sepatutnya berperanan menegakkan keadilan kini sanggup menutup kebenaran dengan pelbagai alasan.

“Kini masyarakat boleh menilai bagaimana sistem yang sepatutnya menegakkan kebenaran demi kedaulatan undang-undang sedang bertungkus-lumus menutup kebenaran.” Coretnya

Melihat muatnaik yang dikongsikan oleh bapa Baby Syifaa di Instagram, membuatkan ramai warganet memberi komen diruangan komen. Ramai yang meluahkan rasa marah dan mengkritik pihak berkuasa seolah-olah sengaja menangguhkan kes inkues Baby Syifaa.

“Macam-macam alasan tak munasabah. Terus lawan untuk Baby Syifaa tuan YY #justice4babysyifaa”

“Hakim kursus hari ni, 22 September nanti Hakim m*mpus pula agaknya”

“Kursus apa? Harap bukan kursus kahwinlah.. Kang 22 haribulan umum tarikh kahwin pula”

“Kes berat tapi mahkamah pandang rendah. Hakim kursus lah, Hakim mc lah. Apa punya s*al undang-undang kat Malaysia ni”

“Mula-mula EL…. Lepas tu kursus.. Halah halah… Teruk sangat dah ni” komen netizen berang

“Berkursus.. Adoi.. Inkues ni dah letak tarikh kan sebulan lepas.. Hakim kelawakan.. Apakah ini”

“Tiba-tiba waktu kejadian pergi kursus. Eh tiba-tiba, EL. Apo?”

“Undang-undang yang melindungi penjenayah.. Kejam mahkamah dunia.. Yang terlibat jangan ingat senang-senang nak taubat ya.. Jawablah dulu sebab bersubahat”

“Haritu Hakim emergency leave harini berkursus pula, macam-macam alasan tangguh banyak kali dah ni. Kami dok perhati ja kes ni”

“Tangguh lagi… Aduh.. Kalau kes lain within 24 jam dah kena tangkap suspek..” komen mereka

Untuk rekod, kes sebutan inkues Baby Syifaa akan dibicarakan semula dengan tarikh baru pada 22 September, 10 dan 17 November 2022 ini nanti.

A post shared by Yuseri Yusoff (@yuseriyusoff)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Dato’ Pun Menangis Tengok Kamu Pulang”- Eina Azman Titip Ucapan Menyentuh Hati Terpaksa Berpisah Dengan Pembantu Rumah

Pelakon, Datin Paduka Eina Azman berkongsi rasa sedih apabila terpaksa berpisah dengan pembantu rumah kesayangannya yang mengambil keputusan untuk pulang ke pangkuan keluarga di Acheh, Indonesia.

Menerusi video yang dimuatnaik oleh Eina di Instagram, dapat dilihat suaminya Datuk Paduka Kaiser Gurmeet Abdullah turut menangis ketika menghantar pembantu rumah mereka yang dikenali sebagai Megawati ke lapangan terbang.

“26/6 akhirnya Mega pergi tinggalkan saya dan keluarga untuk Pulang ke Acheh bersama keluarga tersayang selepas 5 tahun bekerja dengan kami sekeluarga.

“Ya Allah rasa sedih tu tak tau nak cakap. Macam tengah breakup dengan boyfriend. Bayangkan Dato’ pun boleh menangis bila tengok kamu pulang.”-Kongsi Eina

Tambahnya lagi, Eina turut menceritakan bahawa Megawati itu adalah individu yang sentiasa menjadi teman suka duka dengannya dan mengakui terasa kehilangan apabila pembantu rumahnya itu membuat keputusan untuk pulang ke Indonesia.

“Mega ni semua benda dia nak buat. Bila mega dah balik ni rasa macam lost kejap, sebab saya dah takde teman nak bergaduh dan marah 😭.

Saya rindu nak kenakan kamu makan benda-benda pedas, rindu marah kamu dan last sekali kita berdua akan menangis sebab dua-dua hati tissue 😭😭😭.”-Kata Eina

A post shared by 𝑬𝒊𝒏𝒂 𝑨𝒛𝒎𝒂𝒏 (@eina_azman)

Di akhir hantarannya, Eina turut memberitahu bahawa tugasnya dan suami sebagai ibu bapa kepada pembantu rumahnya itu di Malaysia kini sudah selesai, malah turut berkongsi harapan agar Megawati sentiasa gembira di kampung dan tidak lupa untuk sentiasa membuat panggilan video dengannya.


“Tak Suka Lelaki Nak Cakap Pasal Duit Berkepuk” – Kenapa Tu Sherry Alhadad?

Pengacara popular, Sherry Alhadad akui masih belum berjumpa lelaki sesuai yang boleh dijadikan calon jodohnya.

Menurut Sherry, dia sentiasa sibuk dengan urusan kerja dan sering berjumpa dengan kumpulan orang yang sama.

“Nak mencari jodoh setakat ini memang susah sebab saya kerja, tiada masa. Selalunya saya akan jumpa dan berkumpul dalam kitaran atau kumpulan orang yang sama, setakat ini masih belum jumpa orang baru yang boleh dijadikan calon jodoh,” katanya.

Sherry menambah, dia juga tidak cerewet dalam memilih kriteria lelaki termasuklah bidang kerjaya sama ada dalam industri hiburan ataupun tidak.

“Saya tak kisah kalau bakal jodoh saya itu orang dalam industri hiburan ataupun bukan, kalau orang luar bidang macam kita bimbang tak faham cara kerja, kalau sesama dalam industri bimbang kedua-duanya sibuk pula.

“Saya orang yang sangat bersederhana, orang yang saya suka juga sederhana asalkan dia ada tanggungjawab, hormat orang tua dan paling penting pandai berkomunikasi. Komunikasi yang baik boleh selesaikan masalah yang datang.

“Saya suka orang yang ‘simple’, saya tak suka lelaki yang tiba-tiba nak cerita pasal duit berkepuk lah, apa lah,” katanya ketika ditemui di Sidang Media drama siri lakonannya, The Maid 2 di The Agam, Sungai Penchala pada Selasa.

Selain Sherry, The Maid 2 masih mengekalkan pelakon sama seperti Norman Hakim, Datin Paduka Eina Azman, Ezzaty Abdullah, Eida Moin dan ramai lagi.

Selain itu, drama bersiri kegemaran ramai itu juga menampilkan beberapa watak baru yang dipegang oleh Marsha Milan, Sean Lee dan beberapa lagi pelakon lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Berani & Tak Berminat”- Fasha Sandha ‘Reject’ Lakukan Pembedahan Kecilkan Perut Biarpun Ditaja

Pelakon berbakat, Fasha Sandha membuat perkongsian bersama peminat mengenai perjalanannya untuk menguruskan badan selepas menjadi ibu kepada tiga orang anak.

Menerusi video yang dimuatnaik di Instagram, Fasha dilihat sedang bersenam di sebuah gimnasium dan mengakui dia tidak mempunyai keberanian untuk melakukan pembedahan mengecilkan perut seperti pembedahan bariatrik yang sedang trending pada masa kini biarpun ada pihak yang mahu menajanya.

“Cikgu saya kata there is no ‘short cut’ to get a flat tummy, kena work hard for it, kena banyak makan protein, kena follow cara makan yang betul. Baik Cikgu!

“Saya tak berani nak buat pembedahan macam trend masakini untuk kecikkan perut/bariatrik/ or any other shortcut way walau ada doc yang mahu. Maaf saya tak berani dan tak berminat.”-Kongsi Fasha

Menjadikan pelakon dan pengacara, Nabila Huda sebagai inspirasi, Fasha menceritakan bahawa dirinya yakin dan mampu untuk menurunkan berat badan walaupun terseksa untuk mengempiskan perut lebih-lebih selepas bersalin.

“Takpe slowly la..Memang sakit, memang siksa, tapi saya yakin saya boleh buat. Saya jadikan Abil sebagai inspirasi saya. InsyaAllah slowly but surely.

Walaupun saya sebenarnya PANCIT dan sakit badan setiap kali lepas workout . Nangis, siksanya nak hilangkan perut lepas bersalin anak-anakku.”-Kata Fasha

Biar lambat asalkan selamat. Semoga Fasha berjaya dan dipermudahkan urusan dalam mendapatkan berat  dan saiz badan yang diingini.


“Saya Mahu Mereka Selesa” – Yazmin Aziz Syukur Dapat Miliki Kereta Baru

Penyanyi, Yazmin Aziz menitipkan rasa syukur apabila dapat memiliki kereta sendiri yang lebih besar untuk keselesaan keluarganya.

Menerusi hantaran di Instagram, Yazmin menceritakan bahawa keluarganya telah memandu kereta Myvi semenjak pulang dari Manila berdekad yang lalu dan sudah berusia lebih tua dari usia adik bongsunya.

“Saya telah berdoa agar momen ini berlaku. Keluarga saya telah memandu kereta Myvi sejak kami pulang dari Manila lebih sedekad yang lalu. Ia lebih tua daripada adik bongsu saya. Ia membawa kami sekeliling jadi kami sangat menyukainya.”-Kongsi Yazmin

Tambahnya lagi, Yazmin menyatakan bahawa matlamatnya adalah untuk memiliki kereta apabila  usianya mencecah 21 tahun. Dia beryukur apabila ianya menjadi kenyataan pada sebelum ulang tahunnya.

“Ia kemudian menjadi matlamat untuk saya. Untuk memiliki kereta pada masa saya mencecah 21 tahun. Tuhan menjadikannya ia kenyataan sebelum hari lahir saya dan saya sangat, sangat bersyukur!”-Kongsi Yazmin

Dalam pada itu, Yazmin turut berkongsi mengenai impiannya  untuk memiliki rumahnya sendiri.

“Seterusnya, saya mahu keluarga saya memiliki rumah sendiri. Ia tidak mudah tetapi saya tidak akan berhenti berdoa, bermanifestasi, dan terus bekerja keras ke arah ini. Tolong doakan kami.”-Kata Yazmin

Di akhir hantarannya, Yazmin memaklumkan bahawa dia masih berusaha untuk mendapatkan lesen kenderaan dan tidak akan memandu kenderaan yang baru dibeli sehingga ianya selesai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Teruslah Melangkah’ – Isteri Shuk Sahar, Rossa Sera Bangkit Pandang Ke Hadapan

Umum sedia maklum mengenai kemelut rumahtangga yang melanda usahawan, Rossa Sera bersama suaminya, Shuk Sahar dan kini wanita kepada dua cahaya mata ini membuat keputusan untuk berserah segalanya pada yang Maha Kuasa.

Menjengah ke Instagram Sera atau pemilik nama sebenarnya Rossalennah Natassyiah Asshaferah, mendedahkan dia mahu terus melangkah dan memandang ke hadapan sambil terus membaiki dirinya sendiri. Hal ini dikongsikan Sera menerusi coretan ringkasnya di Instagram.

“Kita tak mampu kawal apa yang orang lain buat pada kita, tapi kita mampu untuk mengawal apa yang kita buat terhadap orang lain..

Teruslah melangkah ke depan, baiki diri sendiri, jangan menyalahkan sesiapa dan yang paling penting maafkan diri sendiri..” Coretnya

Melihat muatnaik yang dikongsikan Sera, ramai warganet menitipkan ucapan dan doa agar usahawan dan ibu kepada Ain dan Aimi ini untuk mencari kebahagiaan sendiri dan anak-anak serta terus pandang ke hadapan.

“Kuat kak, maju ke hadapan” komen mereka

“Teruskan hidup dan jangan pandang ke belakang lagi. Bahagiakan diri dan anak-anak itu lebih penting. Moga ada sinar bahagia masa akan datang”

“Jalan terus.. Jangan toleh belakang” komen mereka lagi

Sekadar info, Sera dan Shuk Sahar mendirikan rumahtangga pada 2015 dan dikurniakan dua cahaya mata perempuan iaitu Nur Qurratu Ain dan Nur Assyifatu Aimi.


Ustazah Asma Harun Dedah Terdapat 6 Jenis Wanita Tak Sesuai Dinikahi Kaum Adam

Satu perkongsian milik pendakwah bebas dan penulis buku terkenal, ustazah Asma Harun, memuatnaik hantaran di Instagram-nya mengenai jenis-jenis wanita yang tidak sesuai untuk kaum adam nikahi dan jadikan sebagai teman hidup.

Pendakwah ini mendedahkan dalam penulisannya, terdapat enam jenis sikap wanita yang tidak sesuai untuk kaum adam nikahi.

Ustazah Asma juga mengatakan kaum adam perlu berhati-hati dalam memilih calon isteri, agar tidak menderita dikemudian hari.

“Selalu kita dengar tentang ciri wanita yang harus dikahwini seperti menjaga aurat, maruah diri, taat suami dan lain-lain.

Namun sebenarnya ada juga ciri wanita yang perlu kita berhati-hati untuk dijadikan isteri. Bimbang jika tersalah pilih teman hidup, banyak derita yang perlu ditanggung nanti.” Tulisnya

Dalam muatnaik yang dikongsikan ustazah Asma, pendakwah ini berkongsi enam jenis sikap wanita yang tidak sesuai untuk kaum adam jadikan wanita tersebut sebagai pasangan hidup menerusi coretannya di Instagram.

“1.Annanah – Wanita yang selalu suka mengeluh dan mengadu masalah secara berlebihan

2.Mannanah – Wanita yang suka mengungkit jasa baik yang pernah mereka lakukan

3.Hannanah – Wanita yang suka menceritakan kelebihan lelaki lain di depan suami

4.Haddaqah – Wanita yang boros dalam berbelanja tanpa mengira kehendak atau keperluan

5.Barraqah – Wanita yang suka berhias secara berlebihan

6.Syaddaqah -Wanita yang berlebihan dalam ucapannya

Allahuakbar. Sahabat, jom kita semak semula adakah kita mempunyai ciri-ciri ini dalam diri? Selagi ada kesempatan, manfaatkanlah peluang untuk munasabah dan bertaubat” Coretnya

Dalam entri terakhirnya, ustazah Asma berharap perkongsian ini juga dapat memberi peluang buat kaum hawa untuk bermunasabah diri agar dapat menjadi isteri yang menyenangkan hati pasangan dan ibu yang hebat dalam mendidik anak-anak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seram! Ustaz Elyas Ismail Dedah Petanda Rumah Disukai Makhluk Halus

Penceramah dan pendakwah terkenal, ustaz Elyas Ismail memuatnaik sebuah video di akaun TikTok beliau mengenai tanda-tanda kediaman disukai makhluk halus

Menerusi perkongsian ustaz Elyas di akaun TikToknya itu, penceramah ini mendedahkan terdapat tiga perkara yang menyebabkan rumah kediaman disukai entiti halus.

“Yang pertama sekali adalah rumah yang tak pernah dibacakan ayat Quran, sama ada surah al-Baqarah ke atau pun mana-mana surah yang lain. Rumah tu sendiri tak pernah dibacakan ayat al-Quran.

Yang keduanya adalah rumah yang langsung tak pernah didirikan solat. Sebab itu nabi sebut, solat yang paling afdal adalah solat di rumah kecuali solat fardhu buat di masjid. Tapi kalau dirumah langsung apa sembahyang sunat pun tak pernah dibuat, ingat bimbang takut syaitan makhluk halus dia suka rumah tersebut.

Yang ketiganya adalah rumah yang kotor tak dijaga kebersihan, busuk dan macam-macam lagi. Tolonglah jaga kebersihan.” Ujarnya

Memang seramm rumah macam ni..#fyp #foryourpage #ustazelyasismail #nasihat #foryoupage

♬ Scary music horror mystery(1040775) – parts di manta

Video tersebut juga dikongsikan di akaun Instagram beliau, dan memuatnaik perkongsian tersebut di media sosialnya. Ustaz Elyas juga menulis sedikit coretan, mengingatkan pada diri dan orang ramai agar sentiasa beringat dan berdoa agar Allah SWT pelihara kediaman dari makhluk halus.

“Memang seram kalau dalam rumah jadi macam ni.. Walaupun rumah sendiri.. Kena beringat sentiasa, moga Allah pelihara kediaman saya dan kita semua..” Tulisnya meninggalkan pesan

Melihat video yang dikongsikan pendakwah ini di Instagramnya, ramai warganet mengucapkan terima kasih atas perkongsian diruangan komen dan ada juga yang berkongsi cerita tentang pengalaman menakutkan yang mereka pernah alami di rumah.

“Terima kasih ustaz mengingatkan kami semua”

“Masa tu solat lewat sebab letih.. Tetiba rasa takut sangat.. Dapat rasa ada seseorang rapat sangat dengan kita berdiri belakang.. Saya teruskan solat, nak nangis. Dalam hati sebut Allah banyak kali”

“Jiran sebelah tak jaga kebersihan.. Rumah dia memang kalau tetamu datang, ingat rumah bujang. Padahal tuan rumah dah berumur sebaya mak ayah saya.. Tempias dia pada kami. Awal-awal masuk rumah selalu mengugau malam. Bulan ramadhan kena denggi.

Banyak kali kena bau bangkai, tak tahu datang dari mana.. Terbaru anak perempuan yang bongsu 2 tahun duk berlari-lari nangis, tiba-tiba kata nampak hantu.. Ujian kami” kongsi mereka

Semoga Allah SWT pelihara kediaman kita semua dari makhluk halus.


“Apalah Perasaan Mak Dia Tengok…” – Video Mas Idayu Komen Garang Pada Peserta Cilik Jadi Bualan Netizen!

Penyanyi Mas Idayu sememangnya berbakat besar dan sinonim dengan sifat tegas dan ‘garang’ ketika memberikan komen dalam sesuatu program nyanyian.

Terbaru seperti yang tular di TikTok, Mas Idayu mencuri perhatian netizen apabila memberikan komen tegas kepada seorang peserta cilik program Ceria Popstar Xtra hingga kanak-kanak bernama Dhyaa itu kelihatan sedih.

“Awak tadi menari ke apa awak buat okay, tapi ini pentas nyanyian! Awak kena menyanyi!

“Jangan suka-suka awak nak buat benda yang macam tadi itu tapi nyanyian awak semua rosak!” katanya dalam nada suara yang agak tinggi kepada peserta kanak-kanak perempuan program itu.

Menjengah ruangan komen, ramai juga warganet seakan kurang berkenan dengan tindakan Mas Idayu dalam potongan video tersebut.

“Tak jadi Ceria Popstar, jadi derita Popstar,” tulis netizen.

“Apa lah perasaan mak dia tengok anak kena marah macam ini,” tulis pengguna TikTok yang lain pula.

“Pelik lah, kenapa perlu menengking?” soal yang lain pula.

“Ini dera emosi ke,” komen seorang lagi pengguna TikTok.

Memang tak nampak Mummy happy kalini, peserta kita okay ke tak tu? 😬😬😬 Saksikan Ceria Popstar Xtra – MALAM INI, 9 malam di Astro Ceria & Astro Prima #CeriaPopstarXtra #CPX2022 #astro #fyp #AstroCeria

Bagaimanapun, ada juga netizen yang benar-benar menonton program berkenaan membuat penjelasan bahawa babak itu adalah lakonan Mas Idayu semata-mata.

“Alah, ini berlakon je, budak itu suruh orang marah dia baru mudah keluar air mata. Kasihan Mummy (Mas Idayu) kena kecam dengan netizen.” jelasnya.

Apapun bagi Murai MY, Mas Idayu tahu apa yang dilakukan dalam mendidik generasi muda untuk menjadi pelapis industri hiburan tanah air.

Ceria Popstar Xtra kini bersiaran setiap Rabu, 9 malam di Astro Ceria.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terlalu Teruk Pihak Ketiga Punya Buli Dia…” – Neelofa Pertahan Puteri Sarah Saman Wanita Ganggu Rumah Tangga

Umum mengetahui baru-baru ini pelakon, Puteri Sarah telah memfailkan tindakan di Mahkamah Sesyen Kuala Lumpur terhadap seorang wanita yang didakwa kekasih kepada suaminya, Syamsul Yusof.

Menerusi video yang dimuatnaik di Instagram, Puteri Sarah akui sudah berfikir panjang sebelum memfailkan tindakan terhadap wanita yang cuba mengganggu suami dan rumah tangganya.

“Sebelum buat keputusan ni saya berfikir panjang mengenai apa yang akan berlaku pada saya, perkahwinan dan keluarga saya.

Saya buat semua ini untuk diri sendiri dan keluarga saya. Sampai bila saya hendak kena pijak macam ini?”-Kata Puteri Sarah

A post shared by Puteri Sarah Liyana Megat (@puterisarahliyana)

Apa yang mencuri perhatian adalah video yang dimuatnaik oleh Puteri Sarah turut mendapat komen dari usahawan dan selebriti terkenal, Neelofa menyifatkan Puteri Sarah adalah seorang individu yang sangat sabar dan tetap mahu menjaga aib suami selepas apa yang telah berlaku terhadap mereka.

“I sendiri tak sanggup lagi nak digest apatah lagi u yang kena lalui. Memang u seorang yang terlalu sabar dan kuat. One thing yang i amat-amat terkesan. Despite apa jadi u sangatlah nak jaga rumah tangga u, u jaga aib suami u, u banyak mengalah.

Moga Allah gantikan segala kesakitan, kepedihan, setiap air mata you yang mengalir kepada kebahagiaan yang berterusan. Amin.”-Kata Neelofa

Dalam pada itu, Neelofa menceritakan bahawa dia dan Puteri Sarah banyak berbual mengenai apa yang sedang berlaku sebelum ini dan mengakui apa yang telah dilakukan oleh pihak ketiga terhadap Puteri Sarah adalah terlalu teruk.

“Kita borak banyak about this, sampai at what point i dah tak tahu nak share advice apa, sebab terlalu teruk pihak ketiga punya buli dia towards you. Masa tu orang ramai tak tahu lagi. “-Kata Neelofa

Puteri Sarah menerusi Insta Stories turut memberi penjelasan terhadap pihak peguam yang mewakilinya bukanlah peguam yang mewakili Pengasas Rumah Bonda, Siti Bainun.

Malah, Puteri Sarah menyatakan bahawa peguam yang mewakilinya adalah Datuk Haji Akberdin Bin Abdul Kader, Siti Natasha Binti Basheer Hassan, dan Ummi Kartini Binti Abd Latiff.

Kita doakan yang baik-baik sahaja buat Puteri Sarah agar kes yang sedang berlaku berjalan dengan lancar


[VIDEO] Mawi Dedah Realiti Perniagaan Filem, Syed Saddiq Cadang Idea Tambah Baik Industri Seni

Baru-baru ini penyanyi, pengarah dan penerbit terkenal tanah air, Mawi membangkitkan isu kutipan filem Mat Kilau yang mencecah jutaan ringgit masih belum balik modal. Hal yang dikongsikan Mawi menerusi rakaman video ulasan yang dimuatnaik di media sosialnya.

Dalam rakaman video tersebut, Mawi mendedahkan bayaran cukai hiburan wajib yang dikenakan terhadap penerbit filem adalah sebanyak 25 peratus dari hasil kutipan filem.

Manakala bayaran sebanyak 50 peratus dibayar kepada pihak panggung wayang bagi minggu pertama tayangan, kemudian bagi minggu kedua dan seterusnya pihak panggung wayang menaikkan bayaran sebanyak lima peratus setiap minggu filem ditayangkan.

Menerusi penjelasan Mawi, realiti bagi penerbit filem tanah air indah khabar dari rupa dan tidak seperti yang orang ramai sangkakan. Apatah lagi banyak bayaran yang perlu ditolak, sebelum mendapat modal bersih hasil kutipan filem yang dihasilkan.

A post shared by MAWI @ZAYAN.MY (@cahayaasmawi)

Isu yang dibangkitkan Mawi ini mendapat perhatian warga penggiat seni tanah air dan juga rakyat Malaysia sendiri yang tidak mengetahui secara jelas tentang perniagaan dunia perfileman tempatan.

Hal ini kemudiannya tular dan mendapat perhatian ahli politik terkenal, Syed Saddiq Syed Abdul Rahman dimana Presiden Ikatan Demokratik Malaysia (MUDA) mencadangkan tiga idea bagi menambahbaikkan industri hiburan negara.

“Pertama, kena potong cukai hiburan industri tempatan. Di Malaysia, cukai kita di antara yang tertinggi 25 peratus! Di Singapura dan Indonesia tak sampai 10 peratus pun.

Kedua kutipan cukai hiburan wajib disalurkan semula kepada tabung industri seni negara, kini ia disalurkan untuk cat pagar, tar jalan, tanam pokok. It must be used for a specific purpose.

Ketiga, institusikan kebajikan kru perfileman. Jangan setakat tengok star actors, jangan lupa ada kru yang kerja overtime tidak dibayar. Gaji lambat, insuran tak ada, yang buat lagu royalti tidak dibayar.

Tapi lebih penting kontrak tidak boleh berat sebelah, hak pencipta lagu dan filem perlu kekal ditangan pengkarya. Lihat saja nasib arwah P.Ramlee. Bagi pencita seni tanah air, let’s push for change through policies.” Cadangnya

Dengan cadangan yang dikongsikan Syed Saddiq, ramai penggiat seni tanah air menyokong idea yang diberi oleh ahli politik tersebut.

“Yeah.. Tiba-tiba sayang lah kau bro.. @syedsaddiq” – @taufiqhanafi11

“Minta pawagam jangan ambil persen terlalu tinggi. 50% tinggi. Minggu berikutnya makin naik. Tidak patut. Kesian penerbit. Panggung kaya raya tak pernah rugi.. @syedsaddiq” – @hj.zil

“Cadangan yang sangat terbaik!! Yang Berhormat @syedsaddiq”

A post shared by Syed Saddiq (@syedsaddiq)

Untuk rekod, kutipan filem Mat Kilau arahan pengarah Syamsul Yusof mencecah RM23.3 juta setelah tujuh hari ditayangkan di panggung wayang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ada Perkara Kita Perlu Berkorban…” – Tya Ariffin Mahu Pulang Ke Indonesia?

Pelakon dan usahawan Tya Ariffin merancang untuk pulang ke negara kelahirannya, Indonesia bermula awal tahun hadapan.

Menurut Tya, perancangan itu dibuat bagi mengembangkan perniagaannya di sana dan membantu masyarakat di negara jiran itu.

“Jika mahu berjaya dalam apa juga bidang termasuk perniagaan, kadang ada perkara kita perlu berkorban. Doakan semoga perancangan saya melalui perniagaan jamu Mutyara di Indonesia berjalan lancar.

“Insya-Allah, perancangan ini kita akan mulakan awal tahun depan. Memandangkan saya pun ada keluarga di sini, jadi buat sementara waktu akan ulang alik dahulu. Ini lah pengorbanan yang perlu saya dan suami lakukan.

“Alhamdulillah, sepanjang perniagaan ini diusahakan kami berjaya membantu 40,000 wanita untuk mendapat peluang berniaga bersama saya. Malah, ada yang memperolehi sasaran lebih dari RM1 juta selain kebanyakan daripada mereka sudah mendapat impiannya.

“Jadi, saya mahu membawa aura dan semangat sama ke Indonesia. Sudah tentu saya juga ingin lihat wanita di sana berjaya menggapai impian mereka. Diharap dengan adanya peluang yang bakal dibawa oleh Mutyara memberikan sesuatu yang bermanfaat untuk semua pihak,” katanya.

Dalam pada itu, Tya juga isteri kepada usahawan Asyraf Khalid menambah, perjalanan sebagai usahawan dengan perniagaan yang dibina sejak 2018 itu turut berdepan cabaran tersendiri.

“Sepanjang empat tahun membina perniagaan jamu Mutyara ini di sini, saya akui proses dan laluannya tidak mudah. Pelbagai cabaran dan dugaan ditempuh. Mana ada orang terus berjaya. Cuma, kita kena sentiasa berusaha dan yakin akan rezeki Allah SWT.

“Alhamdulillah, berkat sokongan suami, keluarga dan keluarga mentua jenama yang dibina kian dikenali dan semoga ia akan terus kukuh. Sudah semestinya saya berharap perkara sama apabila Mutyara menjengah pasaran Indonesia nanti,” katanya.

Untuk rekod, produk berkonsepkan jamu dan tradisional yang menggunakan resipi turun temurun keluarga Tya dari Indonesia itu turut dipasarkan di Singapura, Brunei dan Australia.

Keistimewaannya juga, Mutyara diolah daripada bahan-bahan alami dan makanan sunnah dengan  rasanya lebih sedap dan senang diminum oleh wanita Nusantara.


“Comelnya Awang Mengajar Bini” – Video Fattah Ajar Fazura Bersilat Buat Netizen Teruja!

Aktres jelita, Nur Fazura mencuri perhatian ramai menerusi perkongsiannya di media sosial ketika sedang diajar bersilat oleh suaminya, Fattah Amin untuk mempromosikan produk di TikTok.

Menerusi video disebalik tabir yang dimuatnaik di Tiktok @myfazura, dapat dilihat Fattah sedang menunjukkan langkah silat sambil diperhatikan oleh Fazura.

Reply to @filem_matkilau Benar tekaan tuan hamba 🤣 @Fazura @Fattah Amin #Fazura #Fattahamin #awang #Matkilau #fyp #viral #miliksemua #fypシ #tudungfazura

Di ruangan komen, rata-rata netizen meluahkan rasa teruja apabila melihat gelagat Fattah Amin yang memegang watak Awang dalam filem Mat Kilau sedang mengajar Fazura bersilat, malah ada yang menyifatkan pasangan suami isteri ini saling melengkapi antara satu sama lain.

“Fazura support filem Fattah, Fattah support business Fazura. Saling melengkapi.”

“Patutlaa gempak silat Fazura rupanya ada tok guru.”

“Another level dah. Pengarah marketing.”

“Both very supportive. They’re so lucky to have each other.”

Sekadar info, Fattah Amin memegang watak sebagai Awang dalam filem Mat Kilau yang masih ditayangkan di pawagam. Difahamkan, tayangan filem itu kini sudah berjaya mencatat kutipan lebih RM23 juta dalam tempoh tujuh hari ditayangkan. Hebat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Not To Gained Attention’- Lufya Sedih Difitnah Mengadakan Cerita Dipukul Untuk Promosi Drama Baru

Tular baru-baru ini dimana pelakon dan penyanyi jelita, Lufya Omar berkongsi detik cemas yang dilaluinya bagi menyelamatkan anak perempuannya, Laana Haura yang hampir diculik oleh seorang individu ketika membawa anaknya bermain di sebuah taman permainan di Kota Damansara.

Nasib malang yang menimpa selebriti jelita ini, mengejutkan orang ramai dan juga rakan artis yang mengenali ibu beranak satu ini.

Melalui detik yang menakutkan itu, Lufya berkongsi kisah yang dilaluinya di media sosial agar orang ramai boleh lebih berhati-hati. Namun sayang, ada segelintir orang menganggap kisah yang dikongsikan oleh pemilik nama Lutfyah Sheikh Omar ini hanya rekaan semata-mata bagi mempromosikan drama.

Murai MY menjengah ke Insta Stories pelakon jelita ini, Lufya tampil memberi penjelasan mengenai tuduhan didakwa mengada-adakan cerita dipukul demi promosi drama.

“Boleh anda bayangkan ini? Saya kongsi apa yang berlaku di media sosial bukan mahu perhatian dari sesiapa. Niat saya adalah saya tak mahu situasi ini berlaku lagi di kawasan kejiranan saya.

Sedih tak saya kalau perkara ni berlaku terhadap orang lain dan anak dia orang kena culik disebabkan saya tak beri amaran dan kongsi apa yang berlaku.

Dah kongsi cakap macam ni pula? Ada lagi teruk fitnah saya cakap Fya buat cerita sebab nak promosi drama terbaru.”Jelasnya

Terdahulu Murai MY ada melaporkan Lufya mengalami kecederaan di muka dan badan akibat dipukul seorang individu lelaki, ketika cuba menyelamatkan anak perempuannya dari cubaan menculik yang berlaku di sebuah taman permainan di Kota Damansara.


[VIDEO] Shuk Sahar Pergi Mahkamah, Beri ‘Hint’ Bakal Berpisah Dengan Rossa Sera?

Nama pelawak dan usahawan, Shuk Sahar kembali menjadi perhatian selepas memuatnaik video dirinya yang memakai baju kemeja hitam berada di sebuah mahkamah.

Menerusi video yang dimuatnaik di TikTok, Shuk Sahar seakan memberi ‘hint’ terhadap kemelut rumah tangganya bersama isteri Rossa Sera bakal berakhir.

“Aku bukan jodohnya. Aku titipksn dia lanjutkan perjuanganku. Semoga dipermudahkan segalanya.”-Kapsyen Shuk Sahar di TikTok

♬ original sound – shuksahar – shuksahar

Tinjauan Murai MY di ruangan komen, rata-rata netizen tampil bersuara dan ada yang menyifatkan ia sebagai kifarah yang melanda Shuk Sahar.

“Buat sedih lak. Masa ada tak dihargai.”

“Pilihan di tangan kau Syuk, bukan Serra. Kau ada pilihan untuk setia , untuk diberi dan dibuka rezeki seluasnya, tempat melampias nafsu yang halal.

“Kifarah is real. Semoga ada sifat keinsafan dan penyesalan buat Syuk. Stay strong Sera.”

“Cuba janji dengan diri sendiri dah tak nak buat dan ulang lagi. Cuba fokus fikir anak-anak dan masa depan ni sebok jgk dengan skandal.”

“Nak tanya memang kena pakai baju hitam ke dengan kaca mata kalau nak berurusan dengan pejabat agama/mahkamah syariah untuk proses bercerai. Ada sape boleh bagi tahu.”

Sekadar info, Shuk Sahar dan Rossa Sera mendirikan rumah tangga pada tahun 2015 dan dikurniakan dua cahaya mata perempuan iaitu Nur Qurratu Ain dan Nur Assyifati Aimi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sadha Bawa Watak Datin, Rakan Artis & Peminat Teruja Tunggu Drama Terbaru

Satu perkongsian milik pelakon berbakat tanah air, Fasha Sandha di Instagram-nya baru-baru ini menarik perhatian lensa Murai MY dan warganet.

Menjengah ke Instagram aktres jelita ini, Fasha berkongsi projek terbarunya iaitu sebuah drama berjudul Rampas Cintaku. Melihat coretan Fasha dimuatnaik tersebut, pelakon ini mendedahkan pertama kali melakonkan watak yang diberi kepadanya.

“Sukarnya nak bawa watak Datin Safieya dalam #rampascintaku ni. Kisah Rizal yang jatuh hati pada ladyboss nya…

Mula-mula seram juga nak terima karakter Safieya ni, tapi memandangkan skripnya sangat bagus dan banyak pengajaran dalam drama ni, barisan pelakon semua bagus. Saya terima.” Tulisnya

Hantaran yang dikongsikan Fasha di Instagram-nya, mendapat perhatian rakan selebriti dan juga para peminatnya. Rata-rata ramai yang memberi komen diruangan komen muatnaik tersebut, dengan mengatakan mereka tidak sabar menunggu buah tangan terbaru Fasha.

“Wah.. Lepas ni kak long terjerat dengan cerita ni la pula.. Itu hari Khilaf Asmara, Dendam Seorang Isteri.. Suka teruk lakonan awak dik..” Komen Amelina

“Tak sabar nak tengok.. Cerita Dendam Seorang Isteri tak habis lagi.. Memang tersentuh bila awak yang bawa lakonan ni terbaik..”

“Waa tak sabar. @fashasandha lakonan tak pernah mengecewakan.”

“@fashasandha bawalah watak apapun memang awesome!”

“Tak sabar nak tengok semua drama kak Fasha.” Komen peminat

Sekadar info dalam penulisan akhir pelakon berbakat ini, Fasha mendedahkan drama buah tangan terbarunya itu berjudul Rampas Cintaku terbitan Metrowealth Pictures Sdn Bhd dan bakal dimenemui penonton tidak lama lagi.


‘Dia Berani’- Zarema Zainal Kongsi Momen Kali Pertama Bertemu Aidil Zafuan

Perkahwinan merupakan proses yang indah menyatukan dua insan yang berbeza menjadi pasangan hidup. Setiap orang pasti mempunyai cara yang tersendiri bagi menemukan jodoh mereka. Zarema Zainal juga tidak ketinggalan menceritakan peristiwa dia bertemu dengan suaminya, Aidil Zafuan, bekas pemain bola sepak bagi kelab Johor Darul Ta’zim.

Menerusi ciapan di ruangan Insta Story, Zarema membuka peluang bagi orang ramai untuk menanyakan soalan kepadanya. Antara soalan yang dikemukan kepada Zarema ialah bagaimana dia bertemu dengan suaminya buat kali pertama dan siapa yang melamar dulu.

Sehubungan dengan soalan itu, Zarema memberikan jawapan bahawa dia berjumpa dengan Aidil di rumah kakak iparnya ketika menyambut acara cukur jambul anak saudaranya. Zarema juga menyatakan bahawa Aidil yang berani berjumpa dengan abang-abangnya untuk proses melamar dirinya kerana ketika itu mereka mempunyai perwatakan yang garang.

Sebelum ini, Zarema Zainal pernah terlibat di dalam kontroversi kerana dirinya didakwa menghalang Aidil berjumpa anak-anak dari perkahwinan terdahulu dengan Rita Rudaini. Walaupun Aidil tampil mempertahankan isterinya, Zarema dari tuduhan-tuduhan tersebut..


Berita Baik Buat Peminat Bunkface! Band Punk Rock Ini Bakal Tampil Dengan Sebuah Konsert Istimewa!

Keutuhan selama 15 tahun yang tercipta pada band punk rock terunggul tanah air yang berasal dari Klang, Malaysia, Bunkface, membuktikan bahawa kewujudan mereka di arena muzik Malaysia ternyata memberi impak yang mendalam dan punyai pengikut tersendiri sejak awal penubuhannya.

Kini, dianggotai Sam, Youk, Pa’an dan juga Biak, perjuangan mereka dalam memperkasakan karya-karya pop alternatif dalam genre rock punk masih diteruskan dan ternyata mendapat sambutan hangat setiap kali dilancarkan.

“Alhamdulillah, perjalanan kami selama 15 tahun dalam memartabatkan muzik punk rock tetap diterima ramai dan kami akan terus berjuang sehingga akhirnya,” kata Sam, vokalis dan pemain gitar utama.

Terbaharu, Bunkface kini mempersembahkan karya-karya mereka sepanjang penglibatan dalam industri muzik Malaysia melalui sebuah konsert istimewa ‘Bunkface! 15 Years Of Korang’ yang dianjurkan sendiri oleh syarikat rakaman mereka iaitu Bunkface Production bersama sama dengan penganjur acara tempatan Hitman Solutions.

“Kami rasa bebesar hati kerana berpeluang bekerjasama dengan sebuah band yang hebat untuk membantu merealisasikan impian konsert mereka, kami akan memastikan kepuasan peminat peminat Bunkface yang hadir berada ditahap yang optimum dan berkualiti tinggi” kata Rohit, CEO , Pengasas Hitman Solutions.

Bunkface! 15 Years Of Korang merupakan konsert untuk menyambut tahun ke-15 Bunkface sejak ditubuhkan pada tahun 2005. Konsert ini juga mendapat sokongan dari syarikat dagangan OctaFX yang hadir sebagai penaja utama.

Selain itu , Bunkface 15 Years Of Korang juga mendapat sokongan daripada pelbagai pihak seperti MyCreative Ventures ,Penjana dan Waka . Hot FM & Fly FM tidak ketinggalan untuk turut serta sebagai rakan radio rasmi konsert ini.

“Tujuan utama konsert ini diadakan adalah untuk mempersembahkan lagu-lagu kami kepada peminat-peminat Bunkface yang juga dikenali sebagai Bunkers secara live bersama-sama mereka,” jelas Youk, pemain bass.

Walaupun sedang sibuk dalam proses mempersiapkan album kelima mereka, Bunkface masih berkesempatan mengadakan konsert buat Bunkers yang merindui aksi-aksi lincah mereka di atas pentas.

“Idea di sebalik konsert ini sepatutnya berlaku dalam tahun lepas, namun bencana pandemik COVID-19 yang berlaku secara global membantutkan kebanyakan aktiviti seni di serata dunia.

“Setelah negara memasuki fasa endemik dan membolehkan aktiviti-aktiviti secara fizikal diadakan kami rasakan sekaranglah masanya untuk beraksi dan bertemu kembali dengan peminat,” ujar Pa’an, pemain guitar.

Pada tahun 2016, terdahulu Bunkface pernah mengadakan konsert ulang tahunnya yang ke-10 dan ketika itu jugalah idea disebalik Bunkface! 15 Years Of Korang tercetus.

“Kalau nak diikutkan, sejak penubuhan band lagi kami sudah memasang angan-angan untuk mengadakan konsert sebegini.

“Kini, impian tersebut sudah pun kami capai dan sekarang kami sudah pun memikirkan konsert pada sambutan ke-20 tahun pula, Insya-Allah,” kongsi Sam lagi.

Konsert Bunkface 15 Years Of Korang akan berlansung di Zepp KL pada 30th dan 31 Julai 2022. Pada tarikh ditulis, penjualan tiket untuk hari pertama telah pun habis dijual dalam masa 11 jam selepas dilancarkan pada 14 Jun lalu. Tiket untuk hari kedua masih boleh dibeli di www.hitmanlive.com .

Sebarang pertanyaan lanjut berkenaan dengan konsert sila berhubung dengan Encik Keerand (Hitman Solutions) di talian 012 887 0669.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kamera Berpusing Sendiri’- Pengarah Kongsi Pengalaman Seram Sewaktu Babak Ruhainies Pegang Batu Nesan

Sudah menjadi kebiasaan, dalam sesebuah pembikinan filem berunsurkan mistik pasti ada cerita seram ketika penggambaran. Begitulah yang terjadi kepada Pengarah berbakat besar, Arjin Uppal. Pemuda berusia 33 tahun ini mengakui berdepan pelbagai kejadian aneh dan menyeramkan sepanjang menjalani penggambaran filem arahannya bertajuk Musyrik – Api Neraka Menantimu!

Filem terbitan White Merpati Entertainment Sdn Bhd itu dibintangi Aeril Zafrel, Ashraf Muslim dan Ruhainies selaku teraju utama. Turut serta, Aishah Ilias, Qaseh Shuhada, Arwan Umar dan Neera Azizi.

Bertanya mengenai pengalaman paling menakutkan, Arjin berkata, dia pernah mengalami perasaan seram  ketika babak Ruhainies memegang batu nesan di tanah perkuburan, jam 3 pagi.

“Batu nesan bukanlah props, sebaliknya saya menggunakan batu nesan sebenar diambil dari tanah perkuburan berkenaan bagi merealisasikan babak ini.

“Ia sepatutnya hanya satu babak panjang, tetapi apabila potong babak ini, kamera masih berpusing dan tidak berhenti seolah-olah ada sesuatu yang menggerakkannya,” katanya.

Arjin berkata, dia pelik dengan kejadian aneh itu kerana tidak pernah berdepan sebelum ini.

“Bayangkan, kamera masih menyala selepas ‘switch’ ditutup. Hanya selepas bateri dikeluarkan daripada kamera barulah ia berhenti berpusing,” katanya.

Sementara itu, Arjin berkata pengalaman seram turut  dialami salah seorang pelakon, Aishah yang melakonkan watak Wati, isteri kepada Aeril.

“Ia membabitkan babak Aishah baring dalam kubur. Secara tiba-tiba, seluruh badan Aishah ditumbuhi gelembung gatal dan penggambaran tidak dapat diteruskan,” katanya.

Selaku pengarah, Arjin berkata, dia tetap bertenang ketika berdepan kejadian aneh membabitkan Aishah itu.

“Aishah terpaksa dibawa ke klinik untuk mendapatkan rawatan dengan segera. Keadaan Aishah hanya okay selepas berehat dan penggambaran hanya disambung semula pada keesokan harinya. Saya percaya kejadian aneh yang menimpa Aishah adalah gangguan mistik,” katanya.

Mengulas mengenai lokasi, Arjin berkata, penggambaran filem Musyrik – Api Neraka Menantimu! membabitkan dua lokasi iaitu rumah kampung lama yang tidak berpenghuni dan tanah perkuburan.

“Saya masih ingat kami diminta penjaga menyiapkan babak di rumah lama berkenaan sehingga jam 12 tengah malam. Namun, babak dalam rumah hanya selesai pada jam 2 pagi. Seterusnya, kami terus ke lokasi tanah perkuburan. Ketika di tanah perkuburan, saya dapatkan merasakan sesuatu menyentuh belakang leher. Saya percaya ia gangguan mistik, tetapi saya buat tak tahu,” katanya.

Arjin berkata, dia turut berdepan dengan kejadian aneh ketika penggambaran di kawasan hutan.

“Saya pergi belakang rumah untuk mencuci tangan, tetapi secara tiba-tiba, air paip berhenti mengalir. Perasaan saya bercampur berbaur, tetapi saya perlu kuatkan semangat dan bersabar berdepan satu demi satu kejadian aneh,” katanya.

Untuk info Filem Musyrik – Api Neraka Menantimu! mula menjengah pawagam seluruh Malaysia pada 7 Julai depan.

Trailer rasmi filem boleh ditonton menerusi saluran YouTube/WhiteMerpatiMovies.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gandingan Syafie Naswip Dan Elisya Sandha Dalam “Aku Yang Merinduimu” Berjaya Mencuit Hati Penonton

Drama terbaharu bertajuk “Aku Yang Merinduimu” antara yang berjaya mencuit hati penonton ketika ini disiarkan di Radio Televisyen Malaysia (RTM) mengisi slot Widuri di TV1.

Sedang bersiaran setiap Isnin hingga Khamis, jam 6.00 petang, drama bersiri 26 episod ini menggandingkan dua pelakon utama Syafie Naswip dan Elisya Sandha, arahan Amor Rizan.

Drama ini juga diterbitkan oleh Radius One Sdn Bhd ini yang sebelum ini telah berjaya menerbitkan pelbagai drama yang pastinya memberi kesan kepada penonton.

Drama ini turut menampilkan barisan pelakon lama dan baharu termasuklah Eleen Arisha, John Tan, Mior Hashim Manap, Nor Aliah Lee, Isaac Iman, Iman Suhana, Zarul Imran, Jesse Lim, Neera Azizi, Shekeen Waida, dan Auni Zahra.

Ikuti pelbagai konflik antara Husna dengan Tengku Danial dalam drama ini dan apakah kesudahan jalan cerita hidup Engku Mariam yang dikuasai oleh rasa bongkak dalam dirinya ini di TV1.

Bagi mereka yang tidak sempat untuk menonton di TV, anda berpeluang menontonnya menerusi portal online, RTM Klik (rtmklik.rtm.gov.my) dan rtm mobile. Muat turun aplikasinya di Google Play dan App Store.


Bertemakan Indahnya Pengorbanan! Berikut Merupakan Program Khas Sempena Aidiladha 2022

Salam Aidiladha dizahirkan Radio Televisyen Malaysia (RTM) menerusi saluran TV2 dengan menjanjikan tayangan beberapa program terbaik bersiaran empat hari berturut-turut mulai 9 Julai hingga 12 Julai depan.

Tahun ini, mengangkat tema Indahnya Pengorbanan, penonton saluran TV2 berpeluang membuat pilihan program yang disiarkan mengikut citarasa mereka sendiri merangkumi telemovie, hiburan, bual bicara dan filem pelbagai genre.

Hiburan Khas Aidiladha dibawakan kepada semua terbitan Unit Hiburan TV RTM dalam program diberi tajuk “Nur El Adha” disiarkan pada 9 Julai ini, pukul 9.30 malam yang menyajikan hiburan muzikal santai yang diselangi dengan perkongsian ilmu daripada Ustaz Abdullah Khairi tentang makna dan konsep pengorbanan dalam Ibadah.

Nur El Adha menampilkan pengacara Amin Idris dan Fiza Saad serta artis-artis terkenal tanah air seperti Black Hanifah, Wany Hasrita, Afieq Shazwan, Pasya, Wani Kayrie, Wani Syaz serta penampilan istimewa bekas atlet dan ratu boling kebangsaan Syaidatul Afifah.

Berhibur dengan persembahan lagu-lagu bergenre nasyid, world music dan puisi ketuhanan dalam tiga konsert daripada kumpulan nasyid terkenal tanah air.

Program terbitan Unit Hiburan TV RTM ini bermula dengan “Konsert Minggu Ini Mirwana” (10 Julai 2022, pukul 8.30 pagi), membawakan duo Heliza Helmi dan Hazwani Helmi, “Konsert Minggu Ini Nazrey X Hijjaz” (11 Julai 2022, 8.30 pagi) dan Konsert Minggu Ini In Team” (12 Julai 2022, 8.30 pagi) menampilkan artis undangan Achey.

Edisi khas Aidiladha program “Tapau Show #kasiviral” bersiaran secara langsung pada 10 Julai ini, pukul 11.00 pagi.

Mengetengahkan tajuk ‘level up’, program satu jam yang mengetengahkan gandingan hos Afieq Shazwan dan Nen Tebabo ini mengupas topik dakwah cyber dan pengorbanan. Artis undangan khas episod ini Ustza Rahmat, Johan As’ari, Idris Shamsuddin, Sky Kyoji dan Ijoy.

Antara lain, program yang ditunggu-tunggu pastinya tayangan telemovie khas bertajuk “Hidayah Bukan Milik Kita”, Sebelum Pulang” dan “Rock Sampai Jannah”.

Penggemar filem pula nantikan tayangan “Bikeman 2”, “Ka Pae Ranasingam” dan “Yeh Saali Aashiqui”.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.